► Stefanović: Zatvoren vojni kamp ze decu na Zlatiboru\n17.08.2018 | 11:16h ► 14:11h Beograd\nVučić o kampu na Zlatiboru: Takve stvari država neće tolerisati\nPredsednik Srbije Aleksandar Vučić izjavio je danas da država neće tolerisati stvari poput kampa u kojem su deca u uniformama učila vojničke veštine na Zlatiboru.\nMinistar unutrašnjih poslova Nebojša Stefanović izjavio je ranije danas da je kamp na Zlatiboru zatvoren i da su deca vraćena kući i da se trenutno odvijaju završni radovi na rasklapanju kampa.\nOn je naveo da su sinoć oko 22.00 policajci došli u "Omladinsko-patriotski kamp Zlatibor 2018" i bez pisanog naloga, "uz usmeno obrazloženje 'Javljeno nam iz Beograda", naredili da se kamp rasformira, a deca napuste Tić polje i Zlatibor.\nStamatović je u saopštenju naveo da su danas predsednik Srbije Aleksandar Vučić i ministar unutrašnjih poslova Nebojša Stefanović pokušali da "zataškaju" priču i "nevešto preuzeli odgovornost".\nOn je dodao da su juče Jovanović, Krstić i Milić ceo dan "prizivali njegovo hapšenje".\n"Zato je van svake razumne sumnje, naša tvrdnja da su upravo njih troje naložili nekim svojim subjektima u policiji da, protivno volji predsednika, premijerke i ministra, narede upotrebu policijske jedinice protiv devojčica i dečaka, što je dovoljan dokaz da je reč o pokušaju državnog udara", rekao je Stamatović.\nPredsednik Vučić izjavio je danas da država neće tolerisati stvari poput tog kampa, dok je ministar Stefanović rekao ;da je kamp zatvoren i da su deca vraćena kući i da se trenutno odvijaju završni radovi na rasklapanju kampa.\nDemokratska stranka Srbije (DSS) ocenila je danas da je nerazumna odluka da se zatvori omladinski kamp na Zlatiboru, u kojem su se deca između ostalog učila i vojnim veštinama, i dodala da je taj kamp radio regularno i u skladu sa zakonom.\n"DSS zahteva od ministra unutrašnjih poslova (Nebojšte) Stefanovića da objasni svoju izjavu da je omladinski kamp na Zlatiboru zatvoren 'zbog moguće zloupotrebe dece i uznemirenja javnosti'. Ministar je dužan da navede o kakvoj se to mogućoj zloupotrebi dece radi i koja je to javnost uznemirena, sem onog njenog dela koji oličava Čedomir Jovanović i NATO lobisti, koji se uznemire na svako pominjanje Rusije", naveo je DSS u saopštenju.\nTa stranka je ocenila da je kamp zatvoren na osnovu usmenog naloga, noćnim prepadom policije, iako je kamp bio prijavljen državnim organima.\n"Ministar očigledno ocenjuje da javnost uznemirava kada se mladi obučavaju veštinama samodbrane, preživljavanju u prirodi i usmeravaju na zdrav život, a ne smetaju mu, pa i ne zatvara sva ona policiji poznata mesta na kojima se organizovano omladini dele narkotici i alkohol", dodao je DSS.\nMreža organizacija za decu Srbije: Ne dozvoliti organizovanje vojnih kampova za decu\nMreža organizacija za decu Srbije pozdravila je danas zatvaranje kampa na Zlatiboru u kome su deca prolazila vojničku obuku i pozvala državu da ubuduće ne dozvoli organizovanje takvih kampova u kojima se krše prava dece.\nKako navode, uključivanje dece u kampove na kojima prolaze vojničku obuku predstavlja grubo kršenje Konvencije o pravima deteta, predstavlja zloupotrebu dece i daleko je od najboljeg interesa deteta.\n"Zbog toga je nedopustivo i neprihvatljivo da se kampovi i aktivnosti takvog tipa dodatno finansiraju iz javnog budžeta", navodi se u saopštenju.\nTa organizacija je apelovala na roditelje da ne dozvole da neko priprema njihovu decu za učešće u oružanim sukobima i da na taj način deca budu zloupotrebljena i izmanipulisana.\n"Ujedno pozivamo nadležne državne organe i institucije da ne dozvole organizovanje i održavanje sličnih kampova i aktivnosti u budućnosti, polazeći od međunarodnih obaveza države koja je potpisnica Konvencije o pravima deteta i Opcionog protokola o učešću dece u oružanim sukobima i da upoznaju javnost šta ovi dokumenti sadrže i šta ulazi u korpus prava deteta", navodi se u sapštenju.\n17.08.2018, 18:10h Ispravna i zakonska odluka Preporuči\n"„"Zato je van svake razumne sumnje, naša tvrdnja da su upravo njih troje naložili nekim svojim subjektima u policiji da, protivno volji predsednika, premijerke i ministra, narede upotrebu policijske jedinice PROTIV DEVOJČICA I DEČAKA, što je dovoljan dokaz da je reč o POKUŠAJU DRŽAVNOG UDARA", rekao je Stamatović. “… Predsednik Vučić izjavio je danas da država neće tolerisati stvari poput tog kampa, dok je ministar Stefanović rekao da je kamp zatvoren i da su deca vraćena kući i da se trenutno odvijaju završni radovi na rasklapanju kampa…”…” .. – Da li ove reči toga gospodina Stamatovića znače da je ovaj POSTUPAK MINISTRA UNUTRAŠNJIH POSLOVA, zapravo (ni manje ni više nego) DRŽAVNI UDAR?! – To je zaista vrhunski BEZOBRAZLUK toga gospodina. I predsednik i ministar unutrašnjih poslova su POTPUNO U PRAVU i u njihovoj oceni takvih “kampova”, i u postupku koji je ministar naredio!\nTradicionalni Sabor trubača i smotra narodnog stvaralaštva po svom sadržaju predstavljaju muzičku manifestaciju baziranu na etnografskim motivima narodne muzike.Muzika trubačkih orkestara,...


Uticaj 20.11.2017 1453 3 minuta čitanja\nKada dođemo umorni sa posla, najlakše je detetu dati da gleda u neki ekran kako bi se mi malo odmorili. To je potpuno u redu, ali često se dešava da to malo pređe u čitavo popodne. Jedno popodne nije nikakav problem, ali ako nismo svesni toga, vrlo lako popodne pređe u dane, dani u mesece a meseci u godine.\nU nastavku pogledajte nekoliko predloga o tome kako možete pomoći detetu da manje gleda u ekran tokom dana i provodi kvalitetnije svoje vreme:\n1) Dajte primer svojim ponašanjem\nPre nekoliko godina sam mom sinu krenuo da pričam kako ne treba toliko da gleda u telefon, a on mi je rekao "Ali tata, ti stalno gledaš". Narednih dana sam dosta razmišljao o tome, i shvatio sam da je potpuno u pravu. Deca često rade slične ili iste stvari kao roditelji i naš je zadatak da im svojim ponašanjem damo primer, koji je u skladu sa onim kako želimo da se oni ponašaju.\nOd tada sam uveo nekoliko rituala kojima sam značajno smanjio vreme koje ja provodim uz telefon kada sam kod kuće:\n2) Isplanirajte vreme sa decom\nLako je detetu reći da ostavi telefon i da ide da radi nešto drugo. Ono što je mnogo teže, ali dugoročno mnogo vrednije, je da osmislimo vreme sa našom decom tako da oni ne žele da gledaju u ekran.\nPostoji izreka koja kaže da se ono što se planira i ostvari. Pokušajte da planirate aktivnosti sa vašom decom svako popodne, pa makar to bilo i pola sata, koje će podrazumevati da radite nešto zajedno i naravno ne gledate u ekran.\nRazgovarajte sa detetom i objasnite mu zbog čega nije dobro da mnogo vremena provodi gledajući u ekran. U zavisnosti od uzrasta, ovo može biti prilično teško za objasniti i ono što može da vam pomogne jesu primeri koje možete naći u medijima gde se navode neke neprijatne stvari koje su se desile deci koja su puno provodila vreme uz telefon ili kompjuter.\nOno što još možete da uradite jeste da napravite igru od svega toga. Ideju sam dobio čitaju knjigu Esencijalizam, u kome autor navodi kako je značajno smanjio vreme koje njegova deca provode uz telefon, tako što je uveo da dete može da kupi pola sata gledanja u ekran za određeni iznos koji mora prethodno da zaradi radeći nešto korisno u kući. Na primer, ako pospremi svoju sobu dobije 50 centi koje onda može da sačuva, ili može da ih potroši tako što će ih dati roditelju da bi narednih pola sata gledao YouTube.\nU današnje vreme je vrlo teško objasniti detetu da ne treba previše vremena da provodi uz neki od uređaja, jer gde god da se okrenemo, neko gleda u telefon ili laptop. Mislim da je umesto toga, mnogo bolje proaktivno osmisliti aktivnosti koje će mu biti zanimljive od YouTuba-a i igrica, a koje možemo zajedno sa njima da radimo.


Građanima Novog Zelanda će uz brzu hranu uskoro biti nuđena i kovid vakcina - Svet - Dnevni list Danas\nPočetna » Svet » Građanima Novog Zelanda će uz brzu hranu uskoro biti nuđena i kovid vakcina\nD. J.23.09.2021. 14:05\nGrađani Novog Zelanda bi uskoro mogli da čuju ovakvo pitanje pri kupovini svog obroka za poneti, pošto je vlada ušla u pregovore sa lancima retorana brze hrane kako bi ostvarila cilj da najmanje 90 odsto stanovništva bude vakcinisano protiv kovida 19.\n“Mi samo želimo da dopremo do ljudi gde god da su”, rekao je danas zamenik premijera Grant Robertson za Radio Novi Zeland.\nNovozelanđani jako vole brzu hranu. Zemlja ima jedan od najvećih procenata potrošnje hrane u lancima KFC i Mekdonalds na svetu.\nKada je lokdaun u Oklandu ukinut u utorak uveče, gomile ljudi su pohitale da stanu u redove ispred fast fud restorana, a samo dan ranije dve osobe su uhvaćene u pokušaju da prokrijumčare torbu punu hrane iz KFC-a i 100.000 u kešu u Okland, uprkos strogim pograničnim kontrolama.\n“S obzirom da u zemlji još uvek važi treći stepen uzbune (zbog pandemije), mislimo da će mnogi građani biti veoma uzbuđeni zbog mogućnosti da uz svoj obrok za poneti dobiju šansu da se vakcinišu”, kaže Robertson.\nPrema njegovim rečima, vlada razmatra i druge mogućnosti i traga za drugim mestima, osim restorana brze hrane, koja ljudi često posećuju, kako bi uvela nove punktove za vakcinaciju.\nJedna odbornica iz Oklanda, Džo Bartli, je prva iznela ovu ideju firmi Restoran brends, koja pokriva KFC, Pica hat i Tako bel na Novom Zelandu.\nOna je juče na društvenim mrežama objavila da ju je Restoran brends obavestio da je vlada stupila u kontakt sa njima radi “razgovora o potencijalu ovog koncepta”.\nVlada je već ranije najavila da će iskoristiti “svaku moguću alatku u kutiji za alat” u cilju vakcinacije što većeg broja stanovnika, za šta kaže da je najbolja šansa da se u zemlji vrati život bez lokdauna.\nRobertson kaže da vlada okleva sa nuđenjem podsticaja ljudima da se vakcinišu pošto su primeri u drugim zemljama imali različite efekte, a time se pokreću i etička pitanja kada se radi o onima koji su već vakcinisani.\nAli, on dodaje da su pojedine firme počele da nude sendviče ili kafu kako bi ohrabrile ljude da dobiju svoju dozu vakcine, što on podržava.\nKako prenosi Gardijan, premijerka Džasinda Ardern izjavila je jutros da je tokom proteklih 18 meseci Novi Zeland imao stope hospitalizacije i smrti među najnižima na svetu i više dana bez restrikcija nego skoro bilo koja druga zemlja.\nOna je pozvala građane da pomognu da zemlja bude lider i u stopi vakcinisanih.\n“Sada postoji prilika za sve nas da dostignemo to da budemo jedna od zemalja sa najviše vakcinisanih na svetu. To je odgovornost svih nas zajedno. Imamo zalihe vakcina koje su nam potrebne i imamo radnu snagu spremnu da obavi posao”, rekla je Ardern.\nDo sada je 72 odsto stanovništva primilo jednu dozu, a malo iznad 38 odsto je potpuno vakcinisano.\nModeli istraživačkog centra Te Puhana Matatini sa Univerziteta u Oklandu pokazuju da je dostizanje stope od 90 odsto vakcinisanih – zajedno uz nošenje maski, praćenje kontakata i brza testiranja – jedini način da se minimizuju postojeći strogi lokdauni.\nPrema predviđanjima ovog centra, ako bi bilo vakcinisano samo 80 odsto populacije, prenos virusa u zajednicama bi i dalje mogao da dovede do 7.000 smrtnih slučajeva i 60.000 hospitalizacija.\nKovid 19Novi ZelandvakcinacijaVelington\n2 reagovanja na “Građanima Novog Zelanda će uz brzu hranu uskoro biti nuđena i kovid vakcina”\nstop globalnoj farmakomafiji! kaže:\n23. septembra 2021. u 14.30\nUzas, dokle to ide…\n24. septembra 2021. u 11.04\nJednom odmrznuto – ne zamrzavati opet !


Dodik: I Sud BiH pokazao zbog čega Srpska nema nikakve koristi od BiH - Sve o Srpskoj\nDodik: I Sud BiH pokazao zbog čega Srpska nema nikakve koristi od BiH\nBLOKIRAO POKUŠAJ RS DA PRINUDNO NAPLATI ONO ŠTO JOJ JE NEPRAVNO ODUZETO\nPredsjednik RS naglasio da ona poštuje ustavni poredak u BiH i Dejtonski sporazum – da će poštovati slovo Dejtona, ali da sve što nije slovo Dejtona nema obavezu da poštuje\nPREDSJEDNIK Republike Srpske Milorad Dodik izjavio je danas da Srpska nema nikakve koristi od BiH, što pokazuje i zabrana Suda BiH Republici Srpskoj da blokira račune Uprave za indirektno oporezivanje (UIO) BiH s ciljem naplate višemilionskih potraživanja.\n„Sistem indirektnih poreza, koji je uveo Mladen Ivanić, veoma je loš za Republiku Srpsku i trajno i kontinuirano smo na gubitku. To pokazuje i ovaj slučaj“, rekao je Dodik novinarima u Zalužanima kod Banjaluke.\nOn je dodao da ovo govori da je BiH zemlja u raspadu, da nema pravnog sistema ni pravne sigurnosti, s obzirom na to da postoji sudska presuda kojom je odlučeno da se moraju deblokirati sredstva iako su ranije nepravno oduzeta Srpskoj.\n„I kada dođete do neke pravde nakon sedam, osam godina onda vam se pojavi neki sudija u Sarajevu koji to blokira i ne dozvoljava da se naplati“, rekao je Dodik.\nOn je napomenuo da se Srpskoj stalno nastoje „držati predavanja kako i šta treba“, te poručio da Srpska poštuje ustavni poredak u BiH, Dejtonski sporazum i da će poštovati slovo Dejtona.\n„Sve što nije slovo Dejtona nemamo obavezu da poštujemo“, poručio je Dodik.\nTagoviMilorad Dodik Sud BiH Uprava za indirektno oporezivanje


Raznovrsna muzička dešavanja u Gradskoj kafani hotela Mogren\nOsim izuzetno prijatnog ambijenta i odlične gastronomske ponude, jesenji dani u Gradskoj kafani hotela Mogren, obojeni su i raznolikim muzičkim sadržajima.\nNakon nastupa poznate crnogorske pjevačice Nine Žižić, muzičke večeri se nastavljaju već u subotu 24. novembra, kada će goste zabavljati takođe poznati crnogorski izvođač, Bojan Delić.\nSedmicu dana kasnije, 1. decembra u Gradskoj kafani hotela Mogren nastupiće Duo Intime – dva odlična vokala u kombinaciji sa dvije akustične gitare, svojom emocijom i muzikom osvojiće srca publike već pri prvim taktovima sjajnog repertoara.\n2. i 3. decembra goste Gradske kafane očekuje prava muzička poslastica – Nebojša Zloporubović Zlopi, pobrinuće se za dvije nezaboravne muzičke noći ispunjene najljepšim pjesmama, lijepim emocijama i odličnom energijom.\nA uz dobru muziku ide i dobra hrana – iz menija Gradske kafane hotela Mogren posebno se izdvajaju jela pripremljena u španskoj peći, kao i ostali specijaliteti mediteranske i internacionalne kuhinje.\n„Obojite jesenje dane na najljepši način, budite naši gosti, a mi ćemo se pobrinuti da sa ovog kultnog mjesta grada Budve ponesete jedinstven doživljaj koji se pamti“, poručuju iz Gradske kafane hotela Mogren.


Sadnja i setva - Trimble Agriculture\nTrimble rešenja za sadnju\nUvećajte prinos pomoću pionirskih rešenja kompanije Trimble koja su prilagođena korisniku i namenjena za sadnju. Naša rešenja koja se tiču pametnog navođenja, upravljanja i kontrole protoka i primene učiniće sadnju i setvu još efikasnijima, tako što će eliminisati nepotrebna ulaganja i uvećati profitabilnost imanja.\nTrimble® Field-IQ™ sistem za kontrolu unosa useva pruža produktivnu i efikasnu funkcionalnost za operacije sadnje i upravljanja prihranom useva, kao što su prskanje, nanošenje i sađenje. Iskoristite prednosti funkcija displeja sledeće generacije kao što su:\nPoboljšano upravljanje parcelom, vozilom i linijama navođenja\nTrimble Connected Farm® sa AutoSync™i Farmer Core upravljanjem podataka\nTeamViewer za daljinsku podršku\nBluetooth® i WiFi® bežična povezanost\nField-IQ modularni dizajn\nField-IQ modularni dizajn omogućuje vam da ovaj sistem za kontrolu prilagodite svojim priključnim mašinama i aktivnostima na parceli, a u isto vreme vam ostavlja prostor za buduća poboljšanja.\nField-IQ takođe obuhvata:\nKontrolu primene sa varijabilnom stopom\nAutomatsku kontrolu sekcija\nKontrolu brzine rotora\nMape sa nalozima\nKoristite Trimble Ag Software kako biste utvrdili odgovarajuću količinu semena za odgovarajuće mesto. Bežičnim putem prebacite mapu na svoj displej radi sadnje pomoću tehnologije sa varijabilnom stopom.\nTrimble usluge korekcije nude brojne mogućnosti koje će odgovarati nivou preciznosti potrebnom za poslove na vašem imanju. Dodavanjem Trimble RTX® pozicioniranja na vaš Trimble sistem za navođenje i upravljanje dobićete na svakoj tački svog imanja ponovljivu preciznost od 50 cm do <2 cm iz godine u godinu.


Bajden i Makron o potrebnim naporima za jačanje odbrane u Evropi\nSvet Autor:Radio Slobodna Evropa, FoNet22. okt. 202123:04\nIzvor: Brendan Smialowski/Pool via REUTERS/File Photo\nPredsednici SAD i Francuske Džo Bajden i Emanuel Makron razgovarali su danas telefonom o potrebnim naporima za jačanje odbrane u Evropi, saopštila je Bela kuća.\nDvojica zvaničnika razgovarali su šta je potrebno za jačanje odbrane u Evropi uz istovremeno garantovanje komplementarnosti sa NATO, navodi se u saopštenju.\nKako navodi Radio Slobodna Evropa (RSE), Bajden i Makron treba da se sastanu krajem oktobra u Rimu na margini sastanka G20 gde će nastaviti razmatranje brojnih pitanja vezanih za francusko-američku saradnju, navela je Bela kuća, dodajući da će početkom novembra potpredsednica SAD Kamala Haris posetiti Pariz.\nRazgovor dvojice vođa i poseta Kamale Haris deo su pokušaja otopljavanja odnosa između Pariza i Vašingtona posle krize izazvane objavom sredinom septembra o novom savezu između SAD, Australije i Velike Britanije za region Indo-pacifika kada je Australija otkazala veliki ugovor za nabavku francuskih podmornica.\nRSE prenosi i izjavu američkog ministra odbrane Lojda Ostina, koji je danas pozdravio planove za jačanje evropske odbrane, rekavši da ona dopunjuje zapadni bezbednosni savez.\n„Voleli bismo da vidimo inicijative koje su komplementarne onome što NATO radi“, rekao je Ostin na konferenciji za novinare tokom samita Severnoatlantskog saveza u Briselu.


Subota, 28. maj: Spomen ploča Milenku Šustranu\nVeče posvećeno Milenku Šustranu, poznatom dirigentu Bečejskog hora, kompozitoru i umetniku, biće održano u subotu 28. maja s početkom u 19 časova u Muzičkoj školi, a nastavljeno u 20 časova u Gradskom pozorištu, saopšteno je na konferenciji za novinare u ponedeljak u Agenciji „Stajić“.\n03 jun 2011\tKulturni mozaik\nVeče posvećeno Milenku Šustranu: Dirigent izvanredne tehnike\nViše od dve stotine posetilaca, među kojima su bili i predstavnici lokalne samouprave, okupilo se u subotu ispred Muzičke škole „Petar Konjović“ u Bečeju da prisustvuje otkrivanju spomen ploče poznatom dirigentu Bečejskog hora, kompozitoru i umetniku Milenku Šustranu povodom obeležavanja desetogodišnjice od njegove smrti. Nešto kasnije je u Gradskom pozorištu upriličeno i veče posvećeno ovom vrsnom umetniku na kojem je predstavljena knjiga „Milenko Šustran i Bečejski hor“ i izveden koncert hora „Kolegijum muzikum“ iz Beograda.\nOtkrivene spomen ploče jevrejskoj zajednici: „Kad se o istini sazna da je laž“\nU Bečeju je u utorak upriličeno svečano otkrivanje dve spomen ploče na renoviranoj zgradi Dečjeg vrtića „Labud Pejović“ u ulici Miloša Crnjanskog broj 80, posvećene jevrejskoj zajednici koja je nekada postojala u Bečeju, odnosno u znak sećanja na jevrejsku školu koja se nalazila u ovoj zgradi i na sinagogu koja je postojala u neposrednoj blizini vrtića. U prisustvu velikog broja zvanica, predstavnika jevrejskih opština i zajednica u Srbiji, predstavnika pokrajinskih i lokalnih institucija, ustanova, organizacija, i predstavnika lokalne vlasti, spomen ploče su otkrili ambasador Izraela Josef Levi i predsednik opštine Bečej Peter Knezi.


Suđenje Netanyahuu počinje u martu - U saopćenju Ministarstva pravde Izraela navodi se kako je Sud u Jerusalemu donio odluku da suđenje počne 17. marta, a izraelski premijer Benjamin Netanyahu optužen je za primanje mita, prevaru i zloupotrebu položaja\n18. 02. 2020. u 16:07 Face.ba\nU martu će biti održano prvo ročište u sudskom postupku protiv izraelskog premijera Benjamina Netanyahua, koji je optužen za primanje mita, prevaru i zloupotrebu položaja, javlja Anadolu Agency (AA).\nJoš uvijek nije poznato da li će Netanyahu prisustvovati ročištu, koje će biti održano nakon prijevremenih izbora u toj zemlji planiranih za 2. mart.\nGlavni izraelski tužilac Avichai Mandelblit 21. novembra 2019. donio je odluku o pokretanju sudskog postupka protiv izraelskog premijera Benjamina Netanyahua, pod optužbom za primanje mita, prevaru i zloupotrebu položaja.\nMandelblit je predsjedniku izraelskog parlamenta Yuli-Yoelu Edelsteinu 2. decembra 2019. uputio optužnicu protiv Netanyahua.\nNakon toga je Netanyahu nekoliko sati prije isteka roka, 1. januara Parlamentu podnio zahtjev za dodjelu imuniteta.\nIpak, 28. januara je povukao zahtjev za imunitet.


Devizne rezerve 12,8 milijardi evra - Ekonomija - Dnevni list Danas\nPočetna » Ekonomija » Devizne rezerve 12,8 milijardi evra\n3Piše: FoNet 11. decembra 2020. 16.42 Izmenjeno: 16.55\nFoto:Beta/Narodna banka Srbije\nNeto devizne rezerve, devizne rezerve umanjene za devizna sredstva banaka po osnovu obavezne rezerve i drugim osnovima, na kraju novembra iznosile su 10,5 milijardi evra. Na kraju novembra bruto devizne rezerve su bile niže za 206,6 miliona evra u odnosu na kraj prethodnog meseca.\nObim realizovane trgovine devizama na međubankarskom deviznom tržištu u novembru iznosio je 558,4 miliona evra i bio je za 66,2 miliona evra veći nego u prethodnom mesecu. Za 11 meseci ove godine u međubankarskoj trgovini realizovano je ukupno 5,87 milijardi evra.\nU novembru, kao i od početka ove godine, vrednost dinara prema evru gotovo je nepromenjena, dodaje se u saopštenju. Narodna banka Srbije je na međubankarskom deviznom tržištu u novembru neto kupila 115 miliona evra.\n11. decembra 2020. u 21.22\nTabaković potrošila 1.62 milijardi evra\nO Narode moj ? kaže:\n15. decembra 2020. u 07.27\nLepo je nepismenom narodu govoriti o deviznim rezervama jer ,,narod,,misli da su to pare koje država ima u šteku.To su novci koje je taj isti narod dao na štednju i struktura tih štediša se polako sužava ,sve je manje naroda u tim rezervama a sve više njih koji žive sa grbače tog naroda.


JKP Parking servis - Beograd Net\nOsnovna delatnost JKP „Parking servis“ je upravljanje, korišcenje i odrzavanje javnih parkirališta i garaza na teritoriji 10 gradskih opština. JKP „Parking servis“ upravlja, koristi i odrzava 18.017 parking mesta. Od toga, 9.016 se nalazi pod rezimom naplate u zoniranom podrucju, dok se još 9.001 parking mesto nalazi u garazama i parkiralištima.\nPreduzece pruza i usluge prenosa nepropisno parkiranih, havarisanih kao i vozila koja su ucestvovala u saobracajnim nesrecama, specijalnim vozilima „pauk“. Usluge prenosa vozila se vrše iskljucivo po nalogu saobracajne policije ili komunalne inspekcije.\nTakodje, sredstvima mehanizacije pomaze u vanrednim okolnostima kao što su velika saobracajna zakrcenja, elementarne nepogode, intervencije vatrogasaca, hitne pomoci i komunalnih sluzbi. Pored toga, ucestvuje u organizaciji saobracaja prilikom odrzavanja manifestacija i drugih specijalnih prilika.\nOstale delatnosti „Parking servisa“ su: parkiranje teretnih vozila, carinski pregled, skladištenje robe, tehnicki pregled, auto-perionice, auto-škola, osiguranje vozila, izdavanje poslovnog prostora, usluge recne marine.


Velić: Nismo na izletu, možemo se nositi sa Njemačkom - SportSport.ba\nAmir Velić Arhiva članaka\nVelić: Nismo na izletu, možemo se nositi sa Njemačkom\nBh. reprezentativac o narednom meču\nKadetska reprezentacija BiH nije na najbolji način otvorila Evropsko prvenstvo.\n06.05.16. 19:39 A. Beganović\nSelekcija koju vodi selektor Sakib Malkočević u svojoj premijernoj utakmici je poražena rezultatom 2:0 od Austrije i šansa za poboljšanje dojma će biti utakmica protiv favorizirane Njemačke koja se igra 8. maja.\nUoči utakmice razgovarali smo sa reprezentativcem Amirom Velićem.\n"Evropsko prvenstvo smo otvorili loše porazom 2:0 od Austrije. Nismo ispoštovali ono što se dogovorili sa selektorom, ali sada ide novi dan i okrećemo se utakmici protiv Njemačke. Mislim da se možemo nositi sa tom reprezentacijom, jer smo u ranijim utakmicama pokazali da se možemo nositi i sa velikim reprezentacijama", kazao je igrač Željezničara za SportSport.ba.\nVelić ističe da će BiH dati maksimum protiv Njemačke.\n"Mi smo svoj cilj ispunili plasmanom za Evropskom prvenstvu i nije da smo sada na izletu. Ovdje stvarno uživamo i potrudit ćemo se da odigramo protiv Njemačke što bolje, da pokažemo zube i da se 'potučemo s njima'", riječi su Velića na kraju razgovora.\nSmajić: Njemačka je veoma snažna, ali ne predajemo se\nKadetski reprezentativac BiH pred 2. kolo\nPerić: Protiv Austrije smo kasno ušli u meč\nIbrahim Šehić posjetio bh. ekspediciju u Azerbejdžanu


N1: Demokratija u Srbiji je "bolesna" i u velikoj krizi | CEMAFORUM.rs\nN1: Demokratija u Srbiji je "bolesna" i u velikoj krizi\nVukosava Crnjanski, direktorka organizacije Crta i Dušan Spasojević, vanredni profesor Fakulteta političkih nauka, ocenili su u Novom danu povodom Međunarodnog dana demokratije da je Srbija u velikoj krizi, da nema institucija, kao i da postoji veliki pritisak na novinare i slobodne medije.\n"Demokratija je u krizi globalno, ali Srbija ima svoje specifičnosti. Kada pričamo o demokratiji, pričamo o institucijama, koje stoje iza slobodnog građanina, i Srbija je u problemu kada pričamo o tome. Kada pričamo o izborima, bojimo se da građanin nije bio slobodan da bira, i taj pritisak i atmosfera pritiska je razlog da se zabrinemo kada pričamo o demokratiji. Ali, to nije razlog da budemo pesimistični, već da razmislimo da li iz krize u kojoj se nalazimo možemo da naučimo nešto", navela je Crnjanski.\nOna smatra da bi trebalo da se otvori ozbiljan dijalog u našem društvu u kojem bi se postigao dogovor o značenju demokratije za Srbiju.\n"U tom dijalogu treba da se dogovorimo da li mi pristajemo na parlament bez opozicije? Da li je za Srbiju kao demokratsko društvo prihvatljivo da ne postoji pluralizam? Da li nam je prihvatljivo da izlazimo na izbore kao što je bilo u prethodnom periodu? Pokazalo se da su ovi izbori bili najgori u periodu od kada mi posmatramo izbore i zbog svega toga, tri meseca nakon toga, nemamo institucije ni Vladu Srbije", kaže ona.\nKako je napomenula, upravo zbog takve situacije, neophodno je da se na današnji dan "podigne glas" i da se kaže da građani Srbije ne pristaju na to, kao i da treba da se podsete na osnovne vrednosti demokratije.\nSpasojević smatra da je prilikom utvrđivanja stanja demokratije u našoj zemlji nephodna upotreba medicinske terminologije. "Naša demokratija je bolesna i u krizi je. Mislim da neko vreme živimo u nekom poretku za koji minimalno ne možemo da kažemo da je demokratski. Imamo različite nazive u političkim naukama kako to zovemo, ali suštinski, naši izbori nisu dovoljno slobodni, i naše institucije ne služe svojoj svrsi da bi mogli da kažemo da imamo funkcionalnu demokratiju", ocenjuje Spasojević.\nOno što vidi kao glavni problem je, što naše društvo gledano sa strane izgleda kao demokratsko društvo, ali da suštinski nemamo demokratiju.\nOcenjujući izbore u Crnoj Gori, ona navodi da su režimi u Srbiji i susednoj državi slični, da izbori nisu dovoljno ravnopravni, da vlast ima veliku prednost, ali da to nisu režimi u kojoj vlast ne može da ne izgubi izbore.\n"Crna Gora je odličan primer. Opozicija je uz pomoć velikih napora, konteksta i raznih stvari ipak uspela da nadoknadi prednost koji je imala vlast Đukanovića koji je na vlasti tridesetak godina. I to je specifičnost takvih sistema. Dakle, to nisu autokratski sistemi, i moguća je smena vlasti", smatra Spasojević, ali napominje da bez obzira na smenu vlasti, naše zemlje nisu demokratske i izbori nisu dovoljno slobodni.\nCrnjanski je praveći razliku između izbora i u Srbiji i Crnoj Gori istakla da je u Srbiji nema opozicije kao u Crnoj Gori.\n"Tri meseca nakon izbora nemamo parlament, i imamo situaciju da svi ćutimo. Tri meseca čekamo na Vladu Srbije i u redu nam je da nemamo institucije. Očekivala bih da opozcija ima svoju vladu u senci, da ima ministra spoljnih poslova u senci, koji će reagovati na skorašnja dešavanja. Mora da se nešto desi od strane opozicije", uverena je ona.\nCrnjanski je pored slabe opozicije, kao glavni problem demokratije u našoj zemlji navela slobodu medija.\n"Nemamo slobodnog novinara, imamo novinara koji je pod pritiskom. Imamo malo slobodnih medija koji su tu da postave prava pitanja", podvukla je ona.\nSpasojević je naveo da je 2010. godina primer situacije kada smo mogli da vidimo da se napredak demokratije od 2000. godine zaustavlja, i da vidimo tenedencije koje nisu dovoljno demokratske. Prema njegovim rečima, u pitanju su bili odnos prema medijima i sporost u izgradnji nezavisnih i regulatornih institucija.\n"Mi smo od 2016. godine došli u situaciju da govorimo o tome da li je Srbija demokratija uopšte, i mislim da su predsednički izbori bili ta linija iza koje se pokazalo da su stvari otišle predaleko. A do tada smo mogli da govorimo o lošim tendencijama, i meni se čini da je deo tih tendencija bio vidljiv u drugom mandatu Demokratske stranke", rekao je on.\n"Nama nedostaje spremnost da se brani demokratija kada je dovoljno ugrožena, i sa druge strane da se vrši pritisak na političke aktere da uopšte ne ugrožavaju demokratiju", poručio je Spasojević.


Đoković u prvom kolu Australijan opena igra protiv Kecmanovića - Sport - Dnevni list Danas\nPočetna » Sport » Đoković u prvom kolu Australijan opena igra protiv Kecmanovića\nĐoković u prvom kolu Australijan opena igra protiv Kecmanovića\nBranilac titule na Otvorenom prvenstvu Australije srpski teniser Novak Đoković igraće u prvom kolu tog turnira protiv sunarodnika Miomira Kecmanovića, odlučeno je danas žrebom u Melburnu.\nĐoković igra za rekordnu 10. titulu u Melburnu i rekordnu 21. grend slem titulu.\nSrpski teniser Dušan Lajović počeće takmićenje protiv Martona Fučoviča iz Mađarske, a Laslo Đere protiv Kanađanina Denisa Šapovalova. Filip Krajinović igraće u prvom kolu protiv Argentinca Dijega Švarcmana.\nPrvi nosilac u ženskoj konkurenciji, domaća teniserka Ešli Barti počeće turnir duelom protiv igračice iz kvalifikacija.\nAustralijan openMiomir KecmanovićNovak ĐokovićTenisMelburn


Insajder | VUČIĆ: Razgovor o Kosovu moguć u septembru u Parizu\nVUČIĆ: Razgovor o Kosovu moguć u septembru u Parizu\nPredsjednik Srbije Aleksandar Vučić izjavio je danas da vjeruje da bi razgovor o Kosovu i Metohiji sa liderima Njemačke i Francuske mogao da bude održan u septembru u Parizu.\n- O tome će da govori predsjednik Makron, ali ja verujem da će neka vrsta nastavka Berlina, odnosno Pariz biti u septembru - rekao je Vučić novinarima na Kalemegdanu, gdje se zajedno sa francuskim predsjednikom sastao sa predstavnicima mladih iz Regionalne kancelarije za saradnju mladih.\nOn je ocijenio da je potrebno i vrijeme da se ponovo govori o nekim stvarima.\n- Mrzim da prebacujem krivicu na drugu stranu i da pričam o taksi ili ne znam šta sve... Hajde da sačekamo da velike sile urade svoje stvari, pa ćemo i mi izaći sa onim što je naše - rekao je Vučić.\nVučić je rekao da je sinoć, poslije svih obaveza razgovarao sa Makronom oko pet sati, da bi predstavio Srbiju, njene probleme i zatražio podršku Francuske.\n- Mislim da ni sa kim nikad nisam imao toliko duge razgovore i važne u jednom od prelomnih trenutaka za budućnost Srbije - rekao je Vučić i dodao da je Makron ozbiljan čovjek i razumije težinu problema.\nVučić je istakao da će se uvijek zalagati za kompromis, ali stvarni, a ne za odustajanje ili prevaru.\nOn je naglasio da je Makron jedan od najvećih evropskih i svjetskih lidera koji se, za razliku od mnogih stranih političara, nije ustručavao da se tokom svoje posjete sinoć obrati narodu na Kalemegdanu, i tako pokaže poštovanje prema Srbiji.\nVučić, povodom njegovog i Makronovog današnjeg susreta sa mladima iz Regionalne kancelarije za saradnju mladih, kaže da su na sastanku bili mladi iz Srbije, Crne Gore, BiH, kao i dvoje Albanaca - djevojka iz Orahovca i mladić iz Tirane.\n- Razgovarali smo sa svima o saradnji u regionu, pokušali da određene stvari konkretizujemo. To je bila svojevremeno moja ideja pred berlinski kongres, da spajamo mlade iz regiona. To dobro funkcioniše, ali mora da bude mnogo više ljudi uključeno da bi zaista dolazilo do kvalitetne razmjene informacija i saradnje - naveo je Vučić.\nVučić je rekao da je zahvaljujući francuskoj Vladi danas pokrenut program socijalnog preduzetništva, a da je on obećao veću podršku Srbije programu Kancelarije za mlade.\nPrema njegovim riječima, iz govora Makrona može da se zaključi da zemlje regiona moraju da se posvete sebi.\n- Mi moramo da se posvetimo regionu, da napravimo najbolje moguće odnose, izvučemo maksimum - rekao je Vučić.


NEVEROVATNO! Dejan Radonjić u samom VRHU Evrolige, samo je jedan trener bolji od njega - Crvena zvezda info\nNEVEROVATNO! Dejan Radonjić u samom VRHU Evrolige, samo je jedan trener bolji od njega\nRazlika nije velika.\nU konkurenciji 18 trenera u Evroligi, Dejan Radonjić koji sa klupe predvodi Crvenu zvezdu gleda u leđa samo trener Armanija Etoreu Mesini kada je u pitanju broj osvojenih trofeja.\nItalijan je tokom karijere radio u Virtusu, Benetonu, CSKA i Realu iz Madrida pre Armanija i osvojio ukupno 32 trfoeja, od čega četiri u elitnom evropskom takmičenju, računajuću nacionalne šampionate, kupove i superkupove ne uzimajući u obzir težinu takmičenja već brojnost trofeja.\nNa drugoj poziciji je Radonjić koji je vodeći Budućnost, Crvenu zvezdu i Bajern osvojio 26 pehara, odnosno pet više od Pabla Lasa na klupi Reala i Ergina Ataman koji se prošle sezone popeo na krov Evrope sa Efesom.\nInteresantan je podatak da su dvojica od 18 trenera u Evroligi sezonu počeli bez bilo kakvog trofeja u svojoj biografiji, a u međuvremenu je knjiga spala na jedno slovo, Izraela Gonzalesa koji je debitovao kao glavni trener na klupi Albe.


Odbornici Saveza za Srbiju napustili sednicu Skupštine grada Zaječara - Glas Zaječara\nHome Politika Odbornici Saveza za Srbiju napustili sednicu Skupštine grada Zaječara\nOdbornici Saveza za Srbiju napustili sednicu Skupštine grada Zaječara\nOdbornici Saveza za Srbiju napustili 23.sednicu Skupštine Zaječara, u skladu sa Sporazumom sa narodom kojim su se obavezali da će napustiti republičke i lokalne parlamente.\nPre napuštanja , na početku sednice Miloš Stojadinović, predsednik odbora Demokratske stranke i predstavnik SZS, obratio se načelniku Gradske uprave, koji je kako tvrdi Stojadinović, prebacio troje ljudi po seoskim mesnim zajednicama, samo zato što su povezani sa protestom “ 1 od 5 miliona“.\nPo izlasku iz sale odbornik Dragana Rašić zalepila je na vratima nalenicu „1 od 5 miliona“ na šta je odmah reagovao odbornik SNS-a i zgužvao je.\nSednica Skupštine grada je u toku a na dnevnom redu su : Pretres predloga programa podrške za sprovodjenje poljoprivredne politike i politike ruralnog razvoja za grad Zaječar, Pretres predloga odluke o usvajanju plana regulacije postrojenja za preradu otpadnih voda iz proizvodnog pogona pivare „Heineken Srbija“ kao i pretres predloga rešenja o obrazovanju Komisije za planove grada.\n23.Skupština grada Zaječara\nPrethodni tekstDnevni horoskop za 5.mart: Pročitajte šta nam zvezde poručuju\nNaredni tekstBudi human, kupi čestitku


Dan online - Podgoricom: Zapaljen kontejner - 2019-12-12\nPodgoricom UNIŠTENA IMOVINA ČISTOĆE U ULICI MILOJA PAVLOVIĆA Zapaljen kontejner\nNesavjesni pojedinci u Ulici Miloja Pavlovića u Gornjoj Gorici zapalili su kontejner za odlaganje biljnog i kabastog otpada. Slučaj je prijavljen nadležnim organima, a kako kažu iz Čistoće pojedinci su pokazali da ne cijene napore koje preduzeće ulaže kako bi podiglo nivo higijene u gradu.\n– Još jednom su pojedinci pokazali da ne žele da potšuju pravila namjenskog odlaganja otpada. Podsjetićemo da je, shodno terenskom obilasku, određena 41 lokacija na kojima se u određenim danima i terminima postavljaju kontejneri zapremine 10 kubika, zeleni za besplatno odlaganje biljnog i narandžasti za kabasti otpad. Kontejneri su obilježeni naljepnicama sa jasno vidljivim nazivom i ilustrovanim prikazom vrste otpada koji se odlaže u njima. U naseljima se postavljaju od 00 do 19 časova, a pražnjenje posuda je od 19 do 23 sata. Svi koji žele da se informišu o tome gdje će i kada kontejneri biti u njihovom naselju mogu to uraditi na našem sajtu – saopštili su iz Čistoće.\nIz Čistoće apeluju na građane da vode računa o higijeni grada.\n– Apelujemo na građane da ličnim doprinosom, odlažući otpad namjenski u postavljene kontejnere, doprinesemo da ovaj koncept u potpunosti ostvari ekološki efekat – kažu iz Čistoće.


25. januar 2021. Predsednik Narodne skupštine Ivica Dačić obratio se prisutnima na konferenciji Ženske parlamentarne mreže\nDačić na konferenciji ŽPM: Veliko poštovanje za hrabrost mladih glumica da se usprotive nasilju\nPredsednik Narodne skupštine Republike Srbije Ivica Dačić obratio se prisutnima na konferenciji Ženske parlamentarne mreže "o stanju rodne ravnopravnosti u Srbiji" gde je istakao da želi da iskaže ogromno poštovanje za hrabrost mladih glumica da se usprotive nasilju.\nDačić je ovom prilikom rekao da, bez obzira kakve će biti odluke našeg pravosuđa, u čiji rad niko nema pravo i nameru da se meša, sama odluka mladih glumica da govore o nasilju i da potraže zaštitu od nasilnika, vredna je našeg najvećeg poštovanja.\n„Njihova borba je ogromno ohrabrenje svim drugim žrtvama da urade isto i da stanu na put svojim nasilnicima, a nama je to obaveza da svakoj od njih pružimo zaštitu i utočište“, rekao je predsednik Narodne skupštine Republike Srbije Ivica Dačić na konferenciji ŽPM.\nOn je dodao, da je naše društvo, nažalost, i dalje relativno zatvoreno i opterećeno predrasudama.\n„Takvo stanje mora da postane naša prošlost, zato sam uveren da ćemo i danas učiniti bar mali korak ka Srbiji u kojoj je žena zaštićena i poštovana“, dodao je Dačić.\nPredsednik Narodne skupštine Ivica Dačić se ovom prilikom osvrnuo i na nedavno obeležavanje Međunarodnog dana eliminacije nasilja nad ženama, a ujedno i 20 godina otkako su UN ustanovile ovaj dan, kao podsećanje na obavezu da to treba da bude zajednički globalni napor za iskorenjivanje nasilja nad ženama u bilo kom obliku.\n„Ovaj dan nije bio samo simboličan, nego je bio i pravi alarm da se ceo svet, zahvaćen pandemijom virusa, probudi nad činjenicom da je čak 15 miliona žena širom sveta bilo izloženo nekoj vrsti nasilja, dok su sa svojim porodicama boravili u karantinu. Zato je veoma važno što će i na današnjoj konferenciji biti reči o rodnoj ravnopravnosti za vreme pandemije. U proteklih skoro godinu dana pandemije, naše društvo i svako od nas pokazali smo svoje najbolje osobine – solidarnost, brigu o starijima, pomagali smo jedni drugima, ali, nažalost, vanredne okolnosti učinile su i da na površinu isplivaju i one najgore, a tu pre svega mislim na nasilje nad ženama“, istakao je Dačić.\nOn je rekao i da moramo i na ovoj konferenciji da stanemo u zaštitu žena, čak i više nego što to radimo u vreme kada nismo opterećeni borbom protiv virusa.\n„Nijedna vanredna i stresna situacija, kakva je virusna epidemija, ne sme da postane izgovor, ni povod da se naruši bilo koje ljudsko i žensko pravo. Naše koleginice, supruge, majke i ćerke su na prvoj liniji borbe protiv Kovida, u svim našim zdravstvenim centrima, pa i danas kada je u toku masovna vakcinacija“, rekao je predsednik Narodne skupštine.\nOn je kazao da nas žene štite od bolesti svojim znanjem, strpljenjem i pažnjom.\n„Tako da uskoro, kada budemo oslobodili Srbiju opasnosti od virusa, moramo pronaći način da se dostojanstveno i puna srca zahvalimo svim našim ženama lekarima i medicinskim sestrama za sve što su uradile za dobrobit svog naroda u teškom vremenu“, istakao je ovom prilikom Ivica Dačić.\nGovor predsednika Vam prenosimo u celosti:\n„Poštovana predsednice Vlade, poštovane koleginice, narodne poslanice,\nuvaženi predstavnici međunarodnih organizacija, sa velikim zadovoljstvom učestvujem u svakoj aktivnosti Ženske parlamentarne mreže, uvek sam zahvalan kada me pozovete, zato što je Mreža jedno od naših najaktivnijih i po mom mišljenju jedno od najvažnijih tela u okviru Narodne skupštine. Zato smatram da je predsedniku Narodne skupštine dužnost da se odazove svakom vašem pozivu, da tesno sarađuje sa vama u svim vašim aktivnostima i da mimo njih promoviše ciljeve Mreže.\nU proteklih osam godina otkako je pokrenuta, Ženska parlamentarna mreža pokazala je da može s pravom da bude lider jednog širokog društvenog pokreta u čijem je središtu odbrana prava žena na ravnopravnost, stalno unapređenje tih prava, a naročito iskorenjivanje svakog vida nasilja nad ženama. Naša institucionalna zaštita prava žena je na visokom nivou, mi imamo i dobre zakone i razgranatu mrežu institucija koje se bave ovim pitanjima, ali to nije dovoljno. Da bi prava žena i njihovi specifični interesi bili maksimalno zaštićeni, neophodno je da svi mi koji obavljamo javni posao branimo ta prava na svakom mestu, neophodno je da podsećamo i sebe i celo društvo da posao nije obavljen, sve dok i jedna žena u Srbiji smatra da je na bilo koji način diskriminisana, ugrožena ili podređena.\nNedavno smo bili u prilici da obeležimo Međunarodni dan eliminacije nasilja nad ženama, a ujedno i 20 godina otkako su Ujedinjene nacije ustanovile ovaj dan, kao podsećanje na obavezu da to treba da bude zajednički globalni napor za iskorenjivanje nasilja nad ženama u bilo kom obliku. Ovaj dan nije bio samo simboličan, nego je bio i pravi alarm da se ceo svet, zahvaćen pandemijom virusa, probudi nad činjenicom da je čak 15 miliona žena širom sveta bilo izloženo nekoj vrsti nasilja, dok su sa svojim porodicama boravili u karantinu. Zato je veoma važno što će i na današnjoj konferenciji biti reči o rodnoj ravnopravnosti za vreme pandemije. U proteklih skoro godinu dana pandemije, naše društvo i svako od nas pokazali smo svoje najbolje osobine – solidarnost, brigu o starijima, pomagali smo jedni drugima, ali, nažalost, vanredne okolnosti učinile su i da na površinu isplivaju i one najgore, a tu pre svega mislim na nasilje nad ženama.\nMoramo i na ovoj konferenciji da stanemo u zaštitu žena, čak i više nego što to radimo u vreme kada nismo opterećeni borbom protiv virusa. Nijedna vanredna i stresna situacija, kakva je virusna epidemija, ne sme da postane izgovor, ni povod da se naruši bilo koje ljudsko i žensko pravo. Naše koleginice, supruge, majke i ćerke su na prvoj liniji borbe protiv Kovida, u svim našim zdravstvenim centrima, pa i danas kada je u toku masovna vakcinacija. One nas štite od bolesti svojim znanjem, strpljenjem i pažnjom, tako da uskoro, kada budemo oslobodili Srbiju opasnosti od virusa, moramo pronaći način da se dostojanstveno i puna srca zahvalimo svim našim ženama lekarima i medicinskim sestrama za sve što su uradile za dobrobit svog naroda u teškom vremenu.\nPoštovane dame i gospodo, kao predsednik Narodne skupštine, ali pre svega kao sin, suprug i otac jedne mlade devojke, želim da iskažem ogromno poštovanje za hrabrost naših mladih glumica da se usprotive nasilju. Bez obzira na to kakve će biti odluke našeg pravosuđa, u čiji rad niko nema pravo i nameru da se meša, sama odluka ovih mladih devojaka da govore o nasilju i da potraže zaštitu od nasilnika, vredna je našeg najvećeg poštovanja. Njihova borba je ogromno ohrabrenje svim drugim žrtvama da urade isto i da stanu na put svojim nasilnicima, a nama je to obaveza da svakoj od njih pružimo zaštitu i utočište. Nažalost, naše društvo je i dalje relativno zatvoreno i opterećeno predrasudama. Takvo stanje mora da postane naša prošlost, zato sam uveren da ćemo i danas učiniti bar mali korak ka Srbiji u kojoj je žena zaštićena i poštovana.\nŽelim vam uspešan rad na današnjoj konferenciji i još jednom ponavljam da sam uvek spreman da učestvujem u svim vašim aktivnostima, jer se osećam kao pridruženi član Ženske parlamentarne mreže.\nPonedeljak, 25. januar 2021. | obraćanje predsednika Narodne skupštine Ivice Dačića na konferenciji Ženske parlamentarne mreže 25.01.2021.


Delegacija Udruženja sudija i tužilaca Srbije na čelu sa predsednikom Nenadom Stefanovićem, učestvovaće na XII savetovanju tužilaca u Bosni i Hercegovini, koje je organizovalo Udruženje tužilaca Federacije BiH zajedno sa Centrom za edukaciju sudija i tužilaca, uz podršku Misije OEBSu BiH, UNICEF-a, i ostalih partnera.\nSavetovanje će se održati od 7. do 9. oktobra u Neumu i odvijaće se po posebnim napelima koji se odnose na pojedine oblasti kriminalisteta.\nPoseban akcenat je stavljen na organizovani, privredni kriminal i korupciju, ratne zločine, imovinskopravne zahteve u krivičnim postupcima, migracije, decu koja su oštećena krivičnim delima, sprečavanje nasilja nad decom u digitalnom okruženju i trgovinu ljudima, kao i rodno zasnovano nasilje.\nOčekuje se da će na savetovanju učestvovati preko 200 tužilaca Bosne i Hercegovine i regiona, predstavnika nevladinih organizacija i međunarodne zajednice.\nOvim pozivom je dato veliko priznanje UST za širenje regionalne saradnje i dobrih odnosa tužilačkih udruženja, navodi se u saopštenju.


EU aktivirala mehanizme za pomoć Z. Balkanu – Televizija srpske dijaspore\nOd Goran Gajić\t Poslednja izmena 19.03.2020\nNavodi da su u stalnom kontaktu sa Vladom Srbije kako bi se videlo kako mogu na najbolji način da usmere 200 miliona evra iz pretpristupnih fondova u mere za podršku srpskoj privredi.\nFabrici je govoreći o izjavi predsednice Evropske komisije Ursule fon der Lajen da se uvodi zabrana izvoza medicinske opreme iz Evropske unije, pojašnjava da nije reč o zabrani već o državnoj kontroli izvoza, i da Brisel već traži načine da Srbiji pomogne kao što je to činio i u svim ranijim kriznim situacijama.\n“Evropska unija koordinira sve mere kojima se smanjuje rizik od korona virusa i štite životi ljudi i država, ekonomija. Evropski savet je juče na video konferenciji odlučio o merama za suzbijanje epidemije, o mobilisanju svih snaga za proizvodnju i nabavku važnih stvari kao što su maske, respiratori i medicinska oprema, kako bi sve to stiglo gde je najpotrebnije”, rekao je Fabrici, navodi se u saopštenju EU infocentra.\nFabrici kaže da je Srbija korona virus dočekala spremnija nego mnoge zemlje baš zahvajući pomoći Unije.\nDonacijama je obnovljeno, podseća, 20 kliničkih centara, Institut za virusologiju Torlak, kupljena je oprema Infektivnoj klinici, a u 122 vozila Hitne pomoći od 250 koliko ih je donirala Unija, postoje respiratori.\n“Dogovoreno je kako će da reaguju Evropska centralna banka i budžet Unije da podrže privredu. Takođe je organizovana evakuacija za građane Unije koji žele da se vrate kući iz pogođenih područja. Pokazali smo visok stepen solidarnosti i shvatanja da samo ako se držimo zajedno, možemo da prevaziđemo ovu tešku krizu koja pogađa svet”, kaže Fabrici.\nNa pitanje novinara, da li se bilo koja od pomenutih mera odnosi na zemlje kandidate, gde je tu Srbija, da li će moći da se uključi u te mehanizme i kakvu pomoć može da očekuje od Unije, Fabrici kaže da je EU već aktivirala razne postojeće mehanizme da pomogne zemljama na Zapadnom Balkanu, a posebno Srbiji.\n“Prvo smo za Srbiju aktivirali sistem civilne zaštite koji omogućava Srbiji da od drugih članica zatraži pomoć. Taj sistem je radio i u ranijim kriznim situacijama kao što su bile poplave. U oblast zdravstva, centar za kontrolu bolesti u Briselu ponudio je Srbiji svu svoju ekspertizu u borbi protiv ovog virusa. Ono što je rečeno prethodnih dana, da Srbiji nije omogućeno da kupuje opremu u Uniji nije tačno”, istakao je Fabrici.\nMože se, dodaje, prodavati izvan Unije, samo je potrebno odobrenje zemlje u kojoj se tražena roba proizvodi.\n“To je učinjeno zato što su neke zemlje izvan Unije, od kojih je Evropa kupovala medicinsku opremu uvele zabranu izvoza, pa da ne bi bilo nestašica u Evropi, morali smo da uvedemo kontrolu odliva te robe. I na kraju, pomoći ćemo i ekonomski”, rekao je Fabrici.\n„Kriza će potrajati do kraja maja“\n“Čim dobijemo neki pregled od srpskih vlasti, delovaćemo. Trenutno se čini da će najveća pomoć biti potrebna malim i srednjim preduzećima, koja sada imaju problema da rade i mi ćemo se svakako tu angažovati, ali smo otvoreni za sve predloge srpske vlade kako možemo da pomognemo”, navodi Fabrici.\nAmbasador Fabrici zaključuje da se radi i sa članicama Unije i sa zemljama kandidatima da se zajednički prevaziđe kriza.\n“Ako smo zajedno, ako radimo zajedno, i u krajnjem slučaju, ako patimo zajedno, lakše ćemo izaći iz ove situacije”, poručio je Fabrici.\nMićo Mićić osnovao svoj SDS\nPrvi put u Vuhanu nema novih slučajeva


Saobraćajna policija i Crveni krst kroz akciju apelovali na vozače da poštuju ograničenja brzine | (Vesti - 22. 08. 2019) Subotica.com\nSaobraćajna policija i Crveni krst kroz akciju apelovali na vozače da poštuju ograničenja brzine\n22.08.2019. u 17:04h\nDanašnja zajednička akcija Saobraćajne policije i Crvenog krsta Subotica, koja je bila sprovedena na tri lokacije u reonu Subotice, imala je za cilj da apeluje na vozače da poštuju ograničenja brzine i ponašaju se odgovorno u saobraćaju.\nProjekat "Život se gubi u deliću sekunde", koji će biti realizovan do kraja septembra, ima za cilj smanjenje broja saobraćajnih nezgoda, a koje nastaju kao posledica prekoračenja brzine kretanja.\nU saradnji sa volonterima Crvenog krsta vozačima koji su zaustavljani zbog prekršaja prekoračenja dozvoljene brzine deljene su brošure koje, između ostalog, prikazuju "crne brojke" iz statistika saobraćajnih nezgoda koje su se desile na području Subotice, odnosno u zoni nadležnosti Policijske uprave Subotica, tokom prethodne godine.\n- Izvršenom analizom saobraćajnih nezgoda na našoj teritoriji utvrđeno je da se oko 40 odsto saobraćajnih nezgoda dogodi usled neprilagođene brzine, te će posebna pažnja biti usmerena na svest vozača da se pridržavaju propisane brzine. - rekao je kapetan policije Vladan Gajić, načelnik Odeljenja saobraćajne policije u Subotici - Tokom realizacije projekta, koji će trajati do 30. septembra, policijski službenici ukazivaće vozačima na rizike koje brza vožnja nosi sa sobom.\nGajić je apelovao na vozače da se pridržavaju propisane brzine kretanja, da ne voze pod uticajem alkohola, da obavezno koriste sigurnosne pojaseve, da tokom vožnje ne koriste mobilne telefone, niti druge uređaje koji ne omogućavaju upotrebu bez korišćenja ruku, kao i da se pridržavaju ostalih saobraćajnih propisa jer tako štite kako svoju tako i bezbednost drugih učesnika u saobraćaju.\nPripadnici Odeljenja saobraćajne policije bili su raspoređeni na tri punkta - u Subotici kod Gradskog stadiona, zatim u centru Palića, kao i kod naplatne rampe na auto-putu kod petlje "Jug".\nsaobraćajna policija radarska kontrola bezbednost u saobraćaju kontrola brzine vezivanje bezbednosnog pojasa saobraćajna kontrola\npre 4 časova i 4 sekunde


Brnabić poručila Fijatovim radnicima da se vrate na pregovore sa Vladom\nPremijerka Srbije Ana Brnabić, avgust 2022.\nNakon što su nezadovoljni radnici fabrike automobila Fijat najavili da će blokirati ulice Beograda, premijerka Srbije Ana Brnabić izjavila je da radnici mogu da nastave pregovore o svojim zahtevima sa Vladom i da ne vidi šta bi oni tražili na ulici.\n"Šta ja sad da radim ako neko želi da ide na ulicu, pre nego što želi da dođe da razgovara u Vladi Srbije", rekla je Brnabić 21. juna novinarima, nakon otvaranja Implantološko-istraživačkog centra.\nPonovila je da su radnici Fijata pregovore napustili pre nego što su završeni i da su tvrdili da su pregovori propali.\n"Ja ne mogu nikoga da nateram da razgovara ili da pregovara. Ja sam tu, znaju gde sam, tu sam dan, noć, vikend", rekla je premijerka.\nBrnabić je istakla da radnici o svojim zahtevima ne bi trebalo da sa njom razgovaraju preko medija, već lično.\nRadnici Fijata blokirali magistralni put Kragujevac–Čačak\nRadnici kragujevačke fabrike automobila Fijat blokirali su u ponedeljak 20. juna na dva sata magistralni put Kragujevac-Kraljevo-Čačak.\nNa protestu su naveli da su pregovori sa Vladom i kompanijom propali, da im se niko iz Vlade više nije javio oko nastavka pregovora, te da je sledeći korak blokiranje saobraćajnica u Beogradu u sredu 22. juna.\nPredstavnik Samostalnog sindikata fabrike za proizvodnju branika "Fijat Plastik" Zoran Miljković rekao je tokom protesta da radnici očekuju da im se do utorka do 12 sati javi premijerka i da ih obavesti koliko se radnika prijavilo za odlazak na rad Slovačku, kao i u vezi sa svim zahtevima, što je ranije i obećala na pregovorima u Kragujevcu.\n"Oko zahteva nema pregovaranja, to je naše uporište. Ukoliko ne dobijemo pisane garancije, a sve mi deluje da nećemo, onda u sredu krećemo za Beograd. Tačno znamo gde i šta ćemo da blokiramo, nastaje kolaps u Beogradu, staje cela Srbija", rekao je Miljković.\nFijatovi radnici na muci – Kragujevac ili EU\nRadnici fabrike Fijat, koja je u vlasništvu multinacionalne kompanije Stelantis, od sredine maja traže od Vlade Srbije da ih zaštiti od odluke kompanije da se 1.541 radnika od ukupno 2.016 zaposlenih, proglasi za tehnološki višak, uz mogućnost odlaska na dvogodišnji rad u Stelantisovim fabrikama u Evropi, ili da im raskine ugovore o radu uz isplatu otpremnina.\nMultinacionalna kompanija Stelantis, nastala spajanjem Grupe Fijat Krajsler automobili (FCA) i Grupe Pežo Sitroen automobili (PSA), potpisala je 28. aprila sa Vladom Srbije ugovor o proizvodnji automobila na električni pogon vredan 190 miliona evra.\nOd toga je učešće Srbije, kao vlasnika 33 odsto kapitala, 48 miliona evra.


Вучић одао почаст жртвама у Сребреници!\nVučić odao počast žrtvama u Srebrenici!\nPremijer Srbije Aleksandar Vučić položio je cveće i odao počast srebreničkim žrtvama u memorijalnom centru Potočari u Srebrenici.\nVučić je predvodio delegaciju Srbije koja je odala počast žrtvama, zajedno sa načelnik opštine Srebrenica Ćamilom Durakovićem, članom predsedništva BiH Bakirom Izetbegovićem i predsedavajućim Saveta ministara BiH Denisom Zvizdićem.\nPolaganje cveća prošlo je bez incidenta, u Potočarima je bilo potpuno mirno, uz jake snage obezbeđenja.\nSrpski premijer, u čijem je društvu bio i predsednik RS Milorad Dodik, uputiće se na regionalni investicioni samit u Srebrenici.\nPredsednik Vlade Republike Srbije će u Srebrenici učestvovati na investiciono-razvojnoj konferenciji „Srebrenica 2015“.\nKako je saopštila vladina Kancelarija sa saradnju s medijima, konferencija će početi u 11 sati, u Kulturnom centru Srebrenica.\nVučić je, pred odlazak u Srebrenicu, poručio da će Srbija toj opštini dati značajnu donaciju u novcu i veoma značajnu donaciju u neophodnim javnim objektima, odnosno finansiranju njihove izgradnje.\n„To će biti veliki i ozbiljan novac kojim poreski obveznici Srbije i država Srbija žele da pokažu koliko nam je stalo do dobrih međusobnih odnosa Bošnjaka i Srba“, istakao je premijer.\nOpština Srebrenica će, danas i sutra, na regionalnoj investicionoj konferenciji, predstaviti svoje privredne i prirodne potencijale, u znaku poruke: „Manje politike, više konkretnih projekata“.\nKonferenciji će, pored Vučića, prisustvovati predstavnici svih institucija i entiteta BiH, članovi Predsedništva Bakir Izetbegović i Mladen Ivanić, predsedavajući Savetu ministara BiH Denis Zvizdić, predsednik i premijerka Republike Srpske Milorad Dodik i Željka Cvijanović, kao i zvanice iz društveno-političkog života.\nU Srebrenicu dolazi i potpredsednik Vlade Crne Gore, izaslanici predsednika Slovenije, kao i zvanice iz Hrvatske.\n„Ipak najvažnije je da će u Srebrenici biti premijer Srbije i predstavnici države i entiteta BiH u punom kapacitetu“, istakao je načelnik opštine Srebrenica Ćamil Duraković, u izjavi za Tanjug.\nOn je rekao da ne očekuje bilo kakve bezbednosne probleme i poručuje premijeru Srbije da može računati na „topao i prijateljski doček i gostoprimstvo“.\n„Verujemo da će ovaj put, poučene iskustvom iz prošlosti, policija i bezbednosne agencije biti na vrhu zadatka“, rekao je Duraković.\nDolazak velikog broja zvanica, kaže Duraković, pokazuje da Srebrenica ima ulogu spajanja različitih politika i ljudi koji predstavljaju određene institucije u regionu, a od njih očekuje iskrenost, pragmatičnost i plemenitost kako bi se pomoglo da građani Srebrenice žive bolje.\nGovoreći o očekivanjima, on kaže da će Srebrenica predstaviti svoje privredne i prirodne, turističke i industrijske potencijale, koji mogu da budu veoma zanimljivi za Srbiju, prvog suseda.\n„Najbliži smo jedni drugima i možemo dosta toga uraditi kako bi bilo bolje građanima i BiH i Srbije“, istakao je Duraković i dodao da postoji mnogo prostora za saradnju na infrastrukturnim projektima.\nCijih 5 miliona eura si dao Srebrenici sotono?Koga ti predstavljas djubre jedno pokvareno!\nDanas je OVO Picousto Albansko Đubre pljunulo U lice. svim SRBIMA a Posebno SRBIJANCIMA ČIJI JE PREMIJER jer jena dan KADA se KRALJEVINA SRBIJA našla na PoBEDNIČKOJ STRANI utzv.Velikom RATU rehabilitovao pretke ovih NAZOVI ŽRTAVA. Sve FRANJINE MUSLIMANE koji su 1914 kao tzv ""ŠUCKORI ""počinili Strašna zverstva nad SPISNICIMA njegovog NAZOVI dede VUKAŠINA ,na sve one Čiji su Dedovi i OČEVI kao HrVATSKO CVEĆE 1942 naterali sa FRANCETIĆEM da se juna 1942 bace u DRINU 1942 na Bratunac ,SKELANE i DRUGA sela oko SREBRNICE koje su popalili Pripadnici 28 divizije MUDŽKEDINSKOG HEROJA NASERA ORIĆA: ČIJI SI TI PREMIJER ĐUBRE NEDOTPANO BOSANSKO:JEBLI TE I BAKIR I OSTALI:VRATI SE NA DEDOVINU GOVNO DOSELJENIČKO:


BIKOVIĆ ĆE GLUMITI SERGEJA JESENJINA?! Ruski reditelj za tu ulogu želi samo SRBINA - ovo je za njega veliki izazov! - Informer\nGlumac se još nije oglašavao o ovome\n- Turbulentni život i tragična smrt Sergeja Jesenjina večita je inspiracija ruskih, ali i svetskih reditelja. Jesenjin nije bio samo pesnik, već i buntovnik, revolucionar zanesen idealima, sanjar plave kose i zaljubljenik u rusko selo, iz kojeg je potekao. Ali imao je i drugu stranu ličnosti, mnogima je poznato da se ženio nekoliko puta, da se često opijao, ali i da je zbog kafanskih tuča završavao u zatvoru. Upravo zbog te dve krajnosti kada je reč o njegovoj ličnosti, za mnoge glumce je veliki izazov, ali i san da igraju Jesenjina - ispričao je izvor i dodao da je ruski reditelj odlučio da odloži početak snimanja filma sve dok srpski glumac ne pristane da igra.\n- Nakon saradnje na filmu "Sluga", Šipenko je izrazio želju da Biković tumači lik Sergeja Jesenjina. Ne samo što ga je likom podsetio na ruskog pesnika, već i zbog toga što veruje da jedino naš glumac ima tu dubinu i može verno da ga prikaže na velikom platnu. Njegova ideja je da snimi film o poslednjim danima slavnog pesnika, a poseban akcenat će biti stavljen na tragični svršetak njegovog života. Tačnije, reditelj planira da se bavi pitanjem da li se Jesenjin ubio ili je bio ubijen - kaže izvor pa objašnjava da Biković još razmišlja o novoj poslovnoj ponudi.\n- Miloš je veliko ime u Rusiji i jedan je od retkih stranaca koji je na takav način prihvaćen u toj zemlji. Od saradnje sa Nikitom Mihalkovom u 'Sunčanici', pa sve do danas, Bikovićeva slava samo raste, a mnogi reditelji žele upravo njega u svojim filmovima, jer znaju da sve u čemu se on pojavi postaje bioskopski hit. Međutim, za Miloša je ta uloga veliki izazov, ali i odgovornost, te zbog toga još nije doneo definitivnu odluku - tvrdi izvor.\nVIP džet set Miloš Biković Biković glumac sergej jesenjin Rusija Srbin scena poznati


JAČANjE VEZA SA DIJASPOROM POSEBNO ZNAČAJNO ZA EKONOMIJU I KULTURU | SRNA\nJAČANjE VEZA SA DIJASPOROM POSEBNO ZNAČAJNO ZA EKONOMIJU I KULTURU\nBANjALUKA, 29. MAJA /SRNA/ - Ministar za evropske integracije i međunarodnu saranju Republike Srpske Zlatan Klokić izjavio je Srni da je cilj Strateškog plana za saradnju sa dijasporom, koji je donijela Vlada Srpske, prvenstveno ekonomsko povezivanje radi podsticanja ekonomskog i privrednog razvoja.\n"Naš je cilj i da bude unaprijeđena saradnja sa dijasporom, prije svega unapređenjem i postizanjem kvaliteta komunikacije sa dijasporom, ali i ukazivanjem domaćoj javnosti na njen značaj", rekao je Klokić.\nPrema njegovim riječima, Strateški plan podrazumijeva očuvanje nacionalnog identiteta posredstvom zaštite kulturnog i duhovnog identiteta, te promocijom kulturnih dostignuća Republike Srpske u zemljama gdje postoji naša dijaspora.\n"Nezaobilazna je i jača saradnja u oblasti nauke i inovacije internacionalizacijom nauke i inovativnosti, kao i saradnja u oblasti sporta, omladine i svih oblasti koje su značajne za Republiku Srpsku", naglasio je Klokić.\nOn je dodao da nakon usvajanja Strateškog plana, ovo ministarstvo u saradnji sa drugim resorima treba da sačini akcioni plan za realizaciju ovog dokumenta.\n"Radna grupa koja je radila i ovaj dokument ubrzo će donijeti akcioni plan sprovođenja svega što je postavljeno za cilj ovim strateškim dokumentom", objasnio je Klokić.\nPrema njegovim riječima, biće potrebno ojačati ulogu predstavništava Republike Srpske u inostranstvu, posebno u onim zemljama gdje je dijaspora značajno zastupljena kakve su Austrija, Njemačka, Ruska Federacija, SAD i Srbija.\nKlokić je podsjetio da je Ministarstvo za evropske integracije i međunarodnu saranju Republike Srpske, posredstvom Foruma dijaspore i Predstavništva Srpske u Kraljevini Belgiji pokrenulo inicijativu da se svi građani koji žive u dijaspori prijave na sajt "Srpska klub" i dostave svoje podatke.\n"Na taj način bi naše institucije imale stalnu komunikaciju sa takvim građanima. Prošle godine na Forumu su učestvovali predstavnici dijaspore iz 29 zemalja svijeta, sa svih kontinenata i vrata naših institucija su otvorena svima njima", istakao je Klokić.\nOn je naglasio da je izuzetno zadovoljan organizovanjem humanitarnog leta u Moskvu, kojim se u Banjaluku vratilo oko 70 građana Republike Srpske i Federacije BiH.\n"Republički štab za vanredne situacije je donio odluku kojom je podržana inicijativa srpskog člana Predsjedništva BiH Milorada Dodika da se omogući let građanima iz Republike Srpske i Federacije BiH, ali i građana Srbije, koji su zbog pandemije virusa korona ostali u Ruskoj Federaciji, ali i građana Rusije koji su bili u Republici Srpskoj i Srbiji", rekao je Klokić.\nOn je dodao da je ovaj let bio prijeko potreban, posebno ako se uzme u obzir činjenica da je mnoštvo građana Srpske i cijele BiH u Ruskoj Federaciji ostalo bez posla zbog pandemije, te da je bilo mnogo studenata koji mjesecima nisu mogli da dođu kućama.\nODBIJEN ZAHTJEV ZA DISKVALIFIKOVANjE SUDIJA I ŽALBA


"Srpski narod je greškom stavljen u BiH"\nDodik na RTS-u\nObjavljeno: 07.09.2018. u 08:16\nRS ima sve elemente državnosti - rekao je Dodik\nDodik: Sve otvorenija priča o secesiji FOTO: ARHIV\nPredsjednik RS-a Milorad Dodik rekao je sinoć gostujući u emisiji "Oko specijal" RTS-a da je najznačajniji nacionalni cilj RS-a "integracija srpskog naroda".\n- Republika Srpska ima sve elemente državnosti. Mi možemo da vratimo i nadležnosti koje su nam oduzeli visoki predstavnici - kazao je Dodik.\nDodao je da je "srpski narod greškom stavljen u BiH".\n- Stavljeni smo u BiH da bismo tamo tražili model zajedničkog života koji nismo našli - rekao je Dodik.\nOn je nekoliko puta izrazio namjeru da se RS integriše sa Srbijom. Dodik smatra kako bi to bilo najbolje rješenje s obzirom da, kako je kazao, "Srbi i muslimani nikad nisu mogli živjeti zajedno".\n- Svijet je pogriješio kada je koncipirao države bivše Jugoslavije. Greška je što je pristao na granice postavljene u Titovoj Jugoslaviji - rekao je Dodik i dodao da postoji paralelizam kada je riječ o Kosovu i o RS-u.\nGovoreći o mogućoj korekciji granica na Balkanu koja se u posljednje vrijeme sve više spominje, predsjednik RS-a kazao je da sve što dvije strane dogovore, međunarodna zajednica treba da uvaži.\n- Mi to ne treba da krijemo i drago nam je što je ministar Dačić upravo na taj način definisao. To je i sasvim logično jer se u RS-u nalazi preko milion i 100 hiljada Srba, plus 80 do 90 hiljada u Federaciji BiH. Ipak, bitno je i da je nacionalno pitanje Srbije Kosovo i važno je da se napravi ta vrsta gradacije - rekao je Dodik.\nNa pitanje o američkim sankcijama, Dodik je rekao da ih je dobio u "čudnim okolnostima" i da je to bilo u vrijeme Obamine administracije.\n- Neki Trampovi ljudi su mi prije nego što su bili izbori u Americi rekli da bi Trampov izbor bio dobar za nas. Tako sam ja i pozvao Srbe da ga podrže i 95 odsto Srba je glasalo za njega. Ja ću ga opet podržati kada se bude kandidovao za drugi mandat - ustvrdio je Dodik.\nGovoreći o posjeti ruskog ministra spoljnih poslova Sergeja Lavrova Banjoj Luci 17. septembra, Dodik je izjavio da će ta posjeta predstavljati "veliki i radostan dan za Republiku Srpsku".\nTrodnevna posjetaDodik putuje u Mađarsku, sastat će se s premijerom Orbanom


Mikrobiolozi sa Univerziteta u Masačusetsu otkrili su neobičnu taktiku preživljavanja kojom se služi bakterija geobacter metallireducens. Ta bakterija se često javlja u prirodi i hrani se metalima, posebno gvožđem i oksidima mangana, a mikrobiolog Derek Lovlej (Lovley) i njegove kolege otkrili su da ona može da se kreće i tražiti metale kojima se hrani.\n"Ovo je prvi mikroorganizam za koji je dokazano da ima ugrađeno čulo koje mu omogućuje da 'nanjuši metale', a ako u blizini nema izvora gvožđa i mangana, bakteriji izrastu flagele, uz pomoć kojih se kreće", tvrde istraživači.\nNaučnici su i pre znali da neke vrste bakterija, poput dobro proučene E-coli, mogu da se kreću prema izvorima šećera, ali to se nije znalo i za bakteriju geobacter metallireducens.\nTa osobina utvrđena je tako što su naučnici podelili genom bakterije geobacter metallireducens na sekvence u saradnji s Institutom za genetska istraživanja u Rokvelu (SAD) i primetili da postoje i geni za razvoj flagela.\nU ranijim istraživanjima Derek Lovlej je bakteriju uvek proučavao na topivim metalima, koje se često upotrebljavaju u laboratorijama jer su alki za rukovanje, a niko nije proučavao rast geobactera na metalnim oksidima, na kojima se ona zapravo pojavljuje u prirodi. Kad su naučnici proučili kulturu bakterije na oksidu gvožđa (rđi), otkrili su da njene stanice imaju razvijene flagele za kretanje. Genom bakterije sadrži i gene za koje se pretpostavlja da joj omogućuju da oseti prisustvo nekih materija u svojoj okolini.\nZbog svih tih osobina, ovi mikrobi se mogu da se koriste za čišćenje naftnih mrlja, a mogu biti i delotvorno rešenje za rešavanje problema urana u zagađenim podzemnim vodama. U dosadašnjim pokušajima da se podzemne vode očiste od urana korišćene su pumpe za vodu, ali se pokazalo da je to kao previše skup i neisplativ postupak. Treba, međutim, naglasiti da bakterija geobacter ne uklanja uran, nego taj metal pretvara iz topivog u netopivi oblik pa on više ne može da kontaminira podzemne vode i reke.


Na delu puta NS - BP vozila se propuštaju samo jednom trakom - Novi Sad\nNa delu puta NS - BP vozila se propuštaju samo jednom trakom\n18:08:00 14.08.2015, Komentara: 0\nNovi Sad - Režim saobraćaja na delu puta Novi Sad - Bačka Palanka biće izmenjen od ponedeljka, 17. avgusta, pa će se vozila naizmenično puštati jednom kolovoznom trakom, saopšteno je iz Zavoda za izgradnju grada. Razlog za to je izgradnja kružne raskrsnice ulica Kralja Petra I i Partizanske Begeču.\n"Dosadašnji tok radova pružao je mogućnost dvosmernog odvijanja saobraćaja, dok naredna faza izvođenja radova zahteva veće zauzeće saobraćajnih površina zbog čega je neophodno da na glavnom putnom pravcu bude primenjeno naizmenično propuštanje vozila, što će biti regulisano svetlosnom signalizacijom, odnosno semaforom", navodi se u saopštenju ZIG-a.\nU ovom javnom preduzeću ranije je rečeno da je ta raskrsnica veoma opterećena, jer se na njoj odvija i javni autobuski saobraćaj, a frekvenciju dodatno pojačava to što je Partizanska ulica deo državnog puta prvog reda na magistralnom pravcu Novi Sad – Bačka Palanka, pa je povećanje bezbednosti u saobraćaju isključivi razlog za gradnju kružne raskrsnice na tom mestu.\nU ZIG-u apeluju na vozače da posebno obrate pažnju na postavljenu saobraćajnu signalizaciju i svoju vožnju prilagode novim uslovima saobraćaja u zoni izvođenja radova.\nOvakav režim saobraćaja zadržaće se do kraja avgusta kada je, u skladu sa predviđenom dinamikom, planiran završetak radova na izgradnji kružne raskrsnice u Begeču.


Stano: Nema ultimatuma u Briselu • RTK\nGlavni portparol Evropske službe za spoljne poslove (EEAS), Peter Stano, demantovao je za Radio Slobodna Evropa najavu pojedinih medija da Evropska unija sprema ultimatum Beogradu u sledećoj rundi dijaloga Beograd-Priština 30. jula u Briselu.\nDijalog – nakon što je nastavljen na najvišem nivou ranije ovog meseca – nastavlja se nizom sastanaka na ekspertskom nivou koji predstavljaju deo tekućeg procesa. Na sutrašnjem dnevnom redu naći će se pitanje raseljenih lica i ekonomska saradnja.\nList „Večernje novosti“ objavio je, pozivajući se na diplomatske izvore, da će delegaciji Beograda koja u četvrtak putuje na razgovore sa izaslanikom Evropske unije za dijalog Beograd – Priština Miroslavom Lajčakom i predstavnicima Kosova u sedištu Evropske unije biti uručen nacrt sveobuhvatnog sporazuma, koji podrazumeva de fakto priznanje Kosova od strane Srbije.\nTo je za RTS izjavio ministar spoljnih poslova Srbije, Ivica Dačić, koji je dodao da je uveren da će, ukoliko bude takvog predloga, predsednik Srbije Aleksandar Vučić odgovoriti u skladu sa državnim i nacionalnim interesima.


Ministarka državne uprave i lokalne samouprave Kori Udovički kaže da formiranje potpuno objedinjene i centralizovane inspekcije nije najbolje rešenje za Srbiju.\n"Postoji malo zemalja u kojima je to uopšte pokušano i među tim zemljama uglavnom nije uspelo rešenje o stvaranju centralizovane inspekcije. Izuzetak je Republika Srpska koja je kao novi entitet imala mogućnost da krene od nule u ovom segmentu", izjavila je Udovički.\nUdovički na forumu menadžera "Reforma inspekcijskog nadzora i uticaj na privredu" koji organizuje Srpska asocijacija menadžera u saradnji sa USAID-om, rekla da nije suština da se sve inspekcije stave pod jedan krov već da se uvede njihova koordinacija.\nČlanica Uprave Merkator grupe i direktorka društva Merkator S Stanka Pejanović izjavila je da privreda mora da bude uključena u donošenje novog zakona o inspekcijskom nadzoru i dodala da je osnovna zamerka na trenutno stanje to što postoji hiperprodukcija propisa.\nZakoni iz te oblasti su prilično nerazumljivi, a mi moramo da ih napišemo tako da ih razumeju svi korisnici, rekla je Pejanović. Ona je dodala da, prema njenim saznanjima, u Srbiji postoji 31 inspekcijska služba u 10 ministarstava.\nGeneralna direktorka SBB Dragica Pilipović Čefi izjavila je na samitu da nije bitno da li će više inspekcija nadzirati jedno telo ili ne, već da je bitnije da inspekcije imaju bolju tehnologiju, više znanja i da su bolje opremljene. Ona je rekla da inspektore treba dobro nagraditi, ali ne sve isto, već u skladu sa njihovim učinkom.\n''Zakon iz ove oblasti su veoma rigorozni i nekonzistetno se primenjuju'', rekla Čefi i pozdravila to što je firmama sada potrebno manje papira nego ranije prilikom inspekcijskih kontrola.\nPredsednik NALED-a i direktor integracionih sistema AŠECO SEE Vladan Atanasijević rekao je da je ključna stvar da se ubuduće na jednom mestu prikupljaju podaci svih inspekcijskih organa. On je dodao da veliki problem predstavlja pomešanost nadležnosti republičkih i lokalnih inspekcijskih organa, kao i to što su inspekcije izmešane i po minnistarstvima.\nV.D. direktor Poreske uprave Aleksandar Miljković upitan da li je moguće da se ostvari bolji partnerski odnos između poreznika i privrede odgovara da to nije realno jer svuda u svetu postoji blagi animozitet između poreznika i porskih obveznika.\n''Naš je zadatak da prikupimo porez i od onih firmi koje ga ne plaćaju, a s druge strane Poreska uprava treba da olakša obveznicima koji regularno posluju tako što oni neće trošiti vreme na dugotrajne procedure'', rekao je Miljković.\nOn je rekao da je svestan da u praksi postoje problemi, kao i da se na reformi Poreske uprave nije radilo, ali kaže da očekuje da će se to promeniti budući da ta institucija ima podršku i Ministarstva finanansija.\n''Nastojećemo da u narednih godinu, dve uradimo dovoljno da ljudi osete promenu, a imamo i tim koji na tome radi. Naprimer do sredine 2015. godine biće obavezno elektronsko prijavljivanje poreza'', rekao je Miljković i dodao da se to verovatno neće dopasti pojedinim činovnicima jer će, kako kaže, izgubiti svojih 100 grama kafe koje im donose obveznici kada prijavljuju porez na šalteru.


Najveći sajam automobila u Austriji\n21. januara 2008. 00:00\n„Wien Autoshow“ najvažniji je i najveći sajam automobila u Austriji. Održava se svake druge godine, a ovogodišnja manifestacija pod tim imenom odvijala se od 17. do 20. januara. Usledila je odmah po zatvaranju sajma automobila u Detroitu.\nPrema tome, za proizvođače automobila „Wien Autoshow 2008“ je prva prilika u da u ovoj godini u Evropi prikažu svoje najnovije modele i dostignuća, a za evropske (i druge) posetioce da se s tim izloženim modelima upoznaju. Kako je procenjeno, izložbeni prostor ukupne površine 30.000 kvadratnih metara u prelepom bečkom sajamskom centru „Messezentrim Wien“ posetilo je oko 150.000 posetilaca.\nNa sajmu je svoje proizvode izložilo oko 50 kompanija, među kojima su sva najpoznatija imena i brendovi iz čitavog sveta. Ukupno je prikazano oko 400 novih modela, od kojih je 30 doživelo evropsku premijeru. Među njima svakako treba pomenuti modele Jaguar XF, Citroen C5, Subara Impeza, koji su pre ovog sajma debitovali na severnoameričkom tržištu na sajmu u Detroitu. Uz pomenute nove modele, pojavili su se i novi koncepti koji će na tržištu startovati tek za dve do tri godine, kao i novi bolidi Formule 1.\nPored uobičajenih prezentacija modela i proizvođača, jedan od važnih ciljeva ovog sajma bilo je pogonsko gorivo i njegovo što ekonomičnije korišćenje, kao i dostignuća u smanjenju emisije štetnih izduvnih gasova (ugljen-dioksida). Novitet sajma je postavka „Pro Car“, koja obuhvata izlaganje najrazličitijih tehničkih, kozmetičkih, dekorativnih i drugih delova za automobile i njihovu upotrebu. Paralelno s ovim sajmom u istom izložbenom centru priređen je i „Sajam odmora“, tako da su posetioci o istom trošku mogli da vide obe manifestacije.\nOva dva sajma su najposećeniji u Austriji. To, svakako, donosi i ogromnu finansijsku dobit organizatorima. Veličina i značaj sajma automobila sasvim je razumljiva, s obzirom na to da je automobilska industrija značajna stavka u austrijskom izvozu. U 2006. godini od nje je ostvarena zarada od 12,5 milijardi dolara, a proizvedeno je oko 250.000 vozila. Automobilska industrija Austrije i ostali sektori vezani za automobilizam (prodaja vozila i goriva, servisi) zapošljavaju oko 380.000 ljudi.\nSmatrate da niste ni muškog ni ženskog pola? Pripadate…


POZIV: Obuke za predstavnike/ce medija, civilnog sektora i free lance novinare\nCentar za demokratiju i ljudska prava – CEDEM, u saradnji sa TV PRVA, poziva predstavnike medija i civilnog sektora na obuku „Korisnički generisani sadržaj – UGC i njegova verifikacija“ 4 – 5. decembra i „Uloga novinara u krivičnim predmetima i izvještavanju o pravosudnim organima“ 6 – 7. decembra koje će se održati u hotelu „PREMIER“ u Podgorici.\nObuka predstavlja dio projekta „Jačanje uloge medija u unapređenju krivične pravde u Crnoj Gori“ finansiranim kroz Program profesionalizacije medija Evropske unije. Cilj projekta je jačanje kapaciteta medija u Crnoj Gori za izvještavanje o krivičnom pravosuđu, kroz povećanje kvaliteta i vjerodostojnosti istraživačkog novinarstva u skladu sa standardima Evropske unije i Savjeta Evrope, kao i Kodeksom novinara Crne Gore.\nPredavači će biti Elina Makri, nagrađivani novinar i osnivač Oikomedia i Majd Khalifeh medijski ekspert i novinar belgijske nacionalne TV VRT. Simultani prevod će biti obezbijeđen.\nNAPOMENA: Organizatori pokrivaju troškove smeštaja u hotelu (puni pansion), kao i putne troškove u visini autobuske karte od mjesta dolaska do Podgorice.


Pilion Archives - Mambo Tours - Aranđelovac\nAparthotel Alkyon, Pilion – Kala Nera\nVila Alkyon je lepi aparthotel koji se nalazi u samom centru živopisnog mesta Kala Nera koje je udaljeno svega 19 km od Volosa. Od plaže je udaljen svega 50-tak [pročitaj više]\nVila Alkyon je lepi aparthotel koji se nalazi u samom centru živopisnog mes [pročitaj više]\nVila Alkyon je lepi aparthotel koji se nalazi u samom centru živopisnog mesta Kala Nera koje je udaljeno svega 19 k [pročitaj više]\nVila Olympion, Pilion – Kala Nera\nVila Olympion se nalazi u mirnoj ulice u samom centru mesta Kala Nera. Smeštena je u prelepom mediteranskom vrtu i udaljena je svega stotinak metara od plaže. G [pročitaj više]\nVila Olympion se nalazi u mirnoj ulice u samom centru mesta Kala Nera. Smeš [pročitaj više]\nVila Olympion se nalazi u mirnoj ulice u samom centru mesta Kala Nera. Smeštena je u prelepom mediteranskom vrtu i [pročitaj više]\nVila Iren, Pilion – Kala Nera\nVila Iren je standardno uređena i nalazi se u samom centru mesta Kala Nera na svega 100 m od plaže, kao i promenade sa velikim brojem restorana i taverni. U svo [pročitaj više]\nVila Iren je standardno uređena i nalazi se u samom centru mesta Kala Nera [pročitaj više]\nVila Iren je standardno uređena i nalazi se u samom centru mesta Kala Nera na svega 100 m od plaže, kao i promenade [pročitaj više]


Stambeni kompleks "Semjejnij"\nKomforni stambeni kompleks sastoji se od jedanaest desetospratnih korpusa i velike dvorišne teritorije. Izgrađen po novim tehnologijama od visokokvalitetnih i savremenih građevinskih materijala, ovaj kompleks je projektovan po zahtevima najzahtevnijih kupaca.\nEkskluzivna dekoracija fasade i teritorije čini ovaj kompleks posebnim i lepo uklopljenim u gradski pejzaž.\nSvi stanovi su planirani tako da omogućavaju realizaciju bilo kog dizajnerskog projekta. Svi zajednički prostori, stepeništa i hodnici imaju poseban dizajn i dekoraciju, svaka zgrada ima 2 teretno-putnička lifta.\nIstovremeno sa projektovanjem zgrade projektuju se i dvorišna teritorija, parking, tehnički objekti i pejzažni dizajn. Osim toga, programer unapred razmišlja i odlučuje ne samo o pitanju konstrukcije i rokova, već i o daljem održavanju i ekspluataciji gotovih objekata. Stoga, ulazeći u našu zgradu, ne morate da brinete o stambeno-komunalnim pitanjima.\nNa dvorišnoj teritoriji stambenog kompleksa nalaze se: otvoreni besplatni i podzemni parking, dva dečija igrališta, fudbalsko igralište, tri košarkaška terena, uređenje površine na celoj teritoriji. Stambeni kompleks biće opremljen modernom klinikom, prilazima i trotoarima za osobe sa invaliditetom.


Rekonstrukcija sistema i ugradnja opreme najnovije generacije | podunavlje.info\nSMEDEREVO, 28. septembar 2019 – Žitelji Mihajlovca, Lunjevca i Seona dobili su, na četiri lokacije, najsavremeniji sistem dezinfekcije vode za piće, a rešen je i problem 72 potrošača u Kolarskoj ulici koji su godinama muku mučili sa neurednim vodosnabdevanjem, rečeno je u Javnom komunalnom preduzeću Vodovod Smederevo portalu Podunavlje.info.\nRad novog postrojenja u jednom od tih sela, u Seonama, objasnio nam je Radiša Blagojević, rukovodilac Sektora proizvodnje i distribucije u JKP Vodovod Smederevo.\n“Pre nekoliko godina je Vodovod preuzeo svih devet seoskih autonomnih sistema koji su imali određene poteškoće. Te nedostatke smo otklanjali korak po korak, a jedna od najbitnijih stvari u vodosnabdevanju je bila dezinfekcija vode. Za početak smo ugradili sisteme koji su davali rezidual u granicama propisanim Pravilnikom o higijenskoj ispravnosti vode za piće. Međutim, to nije bilo rešenje za duži vremenski period, pa se pristupilo ugradnji automatskih sistema za doziranje natrijumhipohlorita, sredstva za dezinfekciju vode. Radili smo fazno, u prvom koraku četiri autonomna sistema, u drugom jedan i u poslednjem koraku još četiri, tako da su sada sva sela pokrivena automatskim sistemima za doziranje hlora”, rekao je Blagojević i pojasnio da su sistemi najnovije generacije, smešteni u postojećim objektima ili kontejnerima poput ovog u Seonama.\nOvaj najsavremeniji sistem dezinfekcije vode ima mogućnost daljinskog praćenja iz fabrike vode, a može i da se nadogradi, kako bi se upravljalo sistemom “na daljinu” po ukazanoj potrebi. Projekat je finansiran sredstvima lokalne samouprave, a investicija za pomenuta četiri sela je iznosila dva miliona i 800 hiljada dinara.\nVikend naselje na Kolarskom putu, koje pripada Kolarima, ranije je bilo povezano na vodosnabdevanje autonomnog sistema tog sela. Jedan krak te mreže vodovodne linije u dužini od oko 1.200 metara prema gradu ima 72 korisnika. Građani su se žalili da imaju neuredno vodosnabdevanje, posebno leti, kada se prekomerno troši voda i hidrofor iz Kolara do njih faktički ne može da dopremi dovoljnu količinu vode sa odgovarajućim pritiskom. Uvaženi su njihovi zahtevi i krenulo se u rešavanje.\n“Ovaj višegodišnji problem smo okončali pre nedelju dana. Blindirali smo taj odvod ka ovom naselju i priključili smo ih na vodovodnu mrežu koju smo imali u Kolarskoj ulici, tako da sada i oni imaju uredno vodosnabdevanje iz gradskog sistema”, kazao je Saša Botić, izvršni direktor za tehničke poslove u JKP Vodovod.\nTrenutno se, objašnjava Botić, radi zamena vodomera i potpisivanje ugovora, a upravo u ovom naselju se sprovodi i pilot projekat ugradnje vodomera sa daljinskim učitavanjem, što se do sada radilo samo u užem gradskom jezgru, u Ulici kralja Petra sa bočnim ulicama, gde su vodomeri bili nedostupni.\nDa je stvarno tako i da je kvalitetna voda za piće, u dovoljnim količinama, sa odgovarajućim pritiskom, stigla napokon i do njih, potvrdio nam je jedan od žitelja ovog naselja i jedan od inicijatora rešavanja ovog problema, Nenad Zivgarević.\n“Ima dosta onih koji žive ovde, osim nas vikendaša. Finansirali smo svojevremeno izgradnju ovog dela vodovoda, po 1.800 tadašnjih maraka. To je u početku bilo dobro, međutim, godinama su se ljudi ilegalno priključivali, pa smo svakog leta, u julu i avgustu ostajali bez vode. Poslednje četiri godine je stanje bilo nepodnošljivo. Onda smo pokrenuli inicijativu da se priključimo na gradski sistem. Išlo je sporo, ali smo ipak uspeli uz pomoć JKP Vodovod da to realizujemo. Moram da istaknem veliku ulogu, na političkom nivou Jasmine Vojinović, koja je razumela naš problem i inicirala da MZ Kolari omogući Vodovodu da izvodi radove, jer je tu bio gorući problem”, pojasnio je Zivgarević i zahvalio se svim akterima u rešavanju za njih velike nevolje.\nDirektor JKP Vodovod Smederevo Srđan Stojković kaže da je to za njega najlepši kompliment – zadovoljan korisnik. Veruje, kaže Stojković, da su svi potrošači u delu autonomnih sistema koje smo obišli, u lancu onih koji su inovirani tehnologijom poslednje generacije, zadovoljni.\n“To je oko 2.200 priključaka, desetak hiljada korisnika. U prethodne dve godine smo omogućili uredno vodosnabdevanje za 16.000 korisnika, sada idemo dalje. Napominjem da je, od kada je Vodovod preuzeo autonomne sisteme, uložio više od 35 miliona dinara da se dovedu u kakvo-takvo stanje da možemo da ih kontrolišemo. Sa ovim što ste videli, završena je prva faza. Druga, možda još važnija, jeste uredno vodosnabdevanje u pojedinim selima u kojima ga nemaju, pre svega zbog nenamenske potrošnje. Ove godine ćemo u saradnji sa lokalnom samoupravom da izgradimo novi bunar u Drugovcu, zajedno sa novim postrojenjem i novom mrežom, u vrednosti od oko četiri miliona dinara. Planiramo da takve sisteme sredimo u još nekoliko sela u 2020. godini, za još 10.000 korisnika, sa ovih 16.000 to će biti ukupno 26.000 zadovoljnih korisnika, što je impozantan broj. Posle nam ostaje praćenje, povećanje kapaciteta po selima i unapređenje vodosnabdevanja, poput daljinskog očitavanja, nadamo se kod svih korisnika. Nastavljamo izradu projektne dokumentacije, a dve trećine je usmereno na izgradnju kanalizacione mreže. Ispostavljamo 32 i po hiljade računa svakog meseca, dakle ogroman broj korisnika je u našoj ingerenciji”, zaključio je direktor.\nInače, interna laboratorija u JKP Vodovod u Smederevu redovno kontroliše kvalitet vode za piće, rezidual sada prati i daljinski i na terenu u svim autonomnim sistemima, tri puta nedeljno, a analizu vode i kontrolu ispravnosti vrši i Zavod za javno zdravlje iz Požarevca, kako to zakon predviđa, jednom mesečno.\nSMEDEREVO, 24. septembar 2020 – Pretposlednjeg dana sedmog pozorišnog...\nIzvor: RZS, 24. septembar 2020 – U Srbiji 81...\n24/09/2020, 10:52 pm


Vrhunske Eko ploče za podove - E500/10\nEcotile 500/6 podne ploče imaju sakriven spoj sa pritisnutim šavom za uklapanje i zakošen kraj koji ima sličan izgled kao i tradicionalni krajevi sintetičkih ploča. Dizajnirana tako da bude alternativa korisnicima kojima ne odgovara dizajn otvorenih spojeva. Spoj sa pritisnutim šavom za uklapanje pruža bolju zaštitu od ulaženja vode zbog čega je mnogo pogodniji za prostorije u kojima se priprema hrana, prodavnicama, laboratorijama i sl.\nGarancija je 10 godina i u slučaju nepredviđenih udesa sa oštećenjima mogu se podići i zameniti za samo nekoliko minuta.\nBoje : Svetlo siva i tamno siva\nObjekti gde se kreću teška vozila\nVatrogasne i autobuske stanice


Vrteška na klupi Radničkog - Aleksandar Stanković četvrti trener ove sezone (VIDEO) - Sportske vesti\nIz zapisnika sa meča 31. kola Partizan – Radnički\nJučerašnji poraz od Partizana Radničkom je bio četvrti uzastopni, ali već na tom meču nije Vladimir Gaćinović nije bio na klupi Nišlija. Čekalo se samo da mu se pronađe naslednik, a danas je i to i učinjeno – četvrti trener ove sezone na klupi niškog superligaša biće Aleksandar Stanković.\nNakon Radoslava Bataka, na užarenu čairsku klup seo je na kratko Milan Đuričić, koji je nakon problema sa korona virusom ustupio mesto Vladimiru Gaćinoviću. Upravo je poraz od Napretka, koji sada predvodi Đuričić, došao glave Gaćinoviću, koji posle pet meseca provedenih u Nišu napušta Radnički. U tom periodu predvodio je ekipu na 14 mečeva i zabeležio je svega 4 pobede uz 2 remija i čak 8 poraza. Stanković preuzima ekipu u seriji loših rezultata i imaće težak zadatak da je vrati na pobednički kolosek.\nAleksandar Stanković (1981. godište) igračku karijeru počeo je u Radniku iz Surdulice iz koga se seli u Radnički iz Kragujevca, a zatim u Milicionar. Igrao je kasnije i u niškom Radničkom, Rabotničkom, Čelarevu, da bi fudbalsku karijeru okončao u Bežaniji, gde je otpočeo i njegov trenerski put. Nakon Bežanije kao glavni trener predvodio je još i Metalac iz Gornjeg Milanovca i to u sezoni 2019/2020, a u tekućoj sezoni nije imao angažman.\nNakon 31. odigranog kola Radnički je 38 bodova na deobi 10.-12 . mesta sa ekipama Voždovca i Metalca. Ima 5 bodova više od 15. plasiranog Rada koji je u zoni ispadanja, a čak 22 manje od Vojvodine koja je na4. mestu koje vodi u Evropu. Do kraja prvenstva ostalo je još sedam kola, a novi trener Radničkog Stanković ekipu će predvoditi već narednog vikenda protiv Javora na Čairu.\nNa današnjoj pres konferenciji novog trenera Aleksandra Stankovića, predstavio je takođe novi sportski direktor Ivan Ivović.\nUprava Fudbalskog kluba Radnički demantovala je vest koju je objavio sportski portal Maxbet sport, a koju su kasnije preneli i


Preminuo Pol Polanski, Amerikanac koji je izveštavao sa Kosova\nPisac, novinar, pesnik, Pol Polanski, koji je pisao knjigu o bombardovanju Niša i kasetnim bombama, preminuo je danas posle teške i kratke bolesti, pišu Večernje novosti.\nPol Polanski (Foto J. Čosin)\nPolanski je svedočio o dešavanjima na Kosovu od 1999. godine, a posledna želja bila mu je da svoje knjige pokloni niškim bibliotekama.\nU ispovesti za "Novosti" u avgustu 2020. godine rekao je da je na Kosovo došao u junu 1999. zajedno sa NATO trupama.\n"Kao Amerikanac koji se o Kosovu informisao iz američkih medija, bio sam proalbanski orijentisan. Kao i većina nas koji smo bili tamo. Nedugo potom, doživeo sam da mi američki vojnici prilaze sa suzama u očima govoreći: ’Podržali smo pogrešnu stranu!’ Mogao sam to čuti skoro svakodnevno", govorio je on.\nPolanski je pričao da nije bio politički orijentisan ali je svedok tih događaja.\n"Pisao sam o odbijanju Kfora da zaštiti manjine. Kasnije sam bio svedok pogroma u proleće 2004, kada su sve enklave bile napadnute od strane Albanaca. Bio sam prisutan kada su Albanci dovezli cisternu sa gorivom, polili bolnicu u Kosovu Polju i zapalili je da izgori do temelja. Doktori i medicinsko osoblje koje je bilo unutra, bežali su napolje kroz sporedne izlaze dok sam ja stajao sa policijskim snagama UN koje su odbijale da intervenišu", pričao je Polanski.\n"Tamo sam proveo tri meseca kao jedini pripadnik neromske populacije. Pomagao sam im, štiteći ih od Albanaca koji su uvek pretili da će napasti kamp. Kada su saznali da američki državljanin živi sa njima, odustali su. Obilazio sam i ostala mesta na Kosovu, selio se od jednog do drugog", rekao je tada Pol.\n"Nakon čišćenja groblja, nakratko sam se vratio na Kosovo jer sam otkrio da su kampovi koje je postavio UNHCR za romsku populaciju bili na zemlji zagađenom olovom iz rudnika Trepča. Svetska zdravstvena organizacija je uradila analizu krvi romske dece iz tih kampova i otkrila do tada, u medicinskoj literaturi, nezabeleženu, rekordno visoku koncentraciju olova u krvi. Rekli su da će svako dete koje se bude rodilo u tom kampu imati trajno oštećenje mozga. Naredne dve godine proveo sam ubeđujući UN da preseli ljude iz tih kampova na neka bezbednija mesta. Objavio sam članke u "Njujork herald tribjunu", kao i knjigu u kojoj sam napao čelnike UN i dobrotvornih organizacija koje su dozvolile da se ovo dogodi. Više od 100 Roma je preminulo tokom te dve godine dok sam ja pokušavao da premestim ljude odatle", govorio je on.\nPosle misije na Kosovu vratio se u Niš, gde je 2006. kupio kuću. Pričao je da je u Knez Selu, nadomak Niša, pronašao svoj mir, a i da mu je vazduh izuzetno odgovarao za njegove bronhijalne probleme sa kojima se borio čitavog života.\nIako je na srpskom znao samo po koju reč, družio se sa komšijama, koje su mu pomagale i tokom vanrednog stanja zbog pandemije.


Naš grad uskoro domaćin takmičenja: Kalibunar basket turnir garantuje dobru zabavu (VIDEO) - Travnicki INFO\nNaš grad uskoro domaćin takmičenja: Kalibunar basket turnir garantuje dobru zabavu (VIDEO)\nNaredne subote na Kalibunaru u sklopu Travničke basket avlije biti će održan 1. Kalibunar basket turnir.\nEkipe sa područja naše općine susret će se sa ekipama iz okruženja, a organizatori su pripremili odlične novčane nagrade za najuspješnije. Prvoplasirana ekipa osvojit će 500 KM, dok će druga i treća ekipa osvojiti po 250, odnosno 100 KM.\nU revijalnom dijelu turnira organizirano je i izvođenje trica, a pobjednik tog takmičenja osvojit će 50 KM.\nPrijave za turnir su i dalje aktivne.\nTagsbasket basket turnir Kalibunar Travnička basket avlija Travnik\nPrijedlog Zakona o javnim skijalištima SBK nije prošao: ”Vlasnicima se nameću mnoge obaveze, a ništa im se ne vraća”


Koliko je tržište osiguranja u BiH naraslo za 10 godina? - Indikator.ba\n9.3.2019 06:17 | Indikator.ba\nTržište osiguranja u Bosni i Hercegovini, mjereno zaračunatom bruto premijom, poraslo je sa 232 miliona eura u 2008. na 349 miliona eura u 2017. godini, pokazuje analiza XPRIMM-a.\nPrema bruto premiji, ukupno tržište na kraju dekade poraslo je za 118 miliona eura (+ 50,8%). Sektor životnih osgiuranja povećao se za 37 miliona eura (+ 111,2%), dok je sektor neživotnih osiguranja imao rast od 80 miliona eura (+ 40,5%).\nŠto se tiče isplate šteta, ukupno tržište je zabilježilo porast od 36 miliona eura (+ 35,5%).\nSektor životnog osiguranja u Bosni i Hercegovini povećao je svoj udio u ukupnom tržišnom portfelju, s 14,6% u 2008. (najniži zabilježeni udio) na 21,0% u 2015. (najviši nivo), odnosno na 20,4% u 2017. godini. Životno osiguranje imalo je povećanje u desetogodišnjem periodu od + 111,2%, a sliejdilo ga je osiguranje od autoodgovornosti koje je registrovalo rast od + 53,5%.


Solun - 1\nPoginuo migrant kod Soluna\nSOLUN - Muškarac se udavio, a žena je nestala nakon što je grupa migranata koji su pješačili brdima sjeverne Grčke da bi izbjegli policijske patrole prešla danas nabujalu rijeku, saopštile su vlasti.\nNovi sukobi u Solunu, blokiran ulaz u jednu školu\n01. 10. 2021 12:38\nSOLUN - Grupa od oko 100 mladića obučenih u crno blokirala je danas ulaz u jednu srednju stručnu školu u Solunu, zabarikadirajući se iza niza kontejnera i bacajući kamenje, baklje i druge "projektile" na novinare, nastavnike i sve ostale koji pokušavaju da priđu zgradi.\n07. 05. 2021 21:03\nDanas je centru Soluna primijećena divlja svinja kako luta u ranim jutarnjim satima, a nekoliko prolaznika je snimilo u 2.45 na centralnom Aristotelovom trgu.\n29. 10. 2020 20:05\nATINA - Grčka će od sutra uvesti blokade u drugom po veličini gradu Solunu i dva regiona nakon rasta broja zaraženih virusom korona, saopštile su danas vlasti.\nČuvar Zejtinlika Ðorđe Mihailović slavi 92. rođendan\n01. 05. 2020 16:55\nČuvar srpskog vojničkog groblja iz Prvog svjetskog rata na Zejtinliku, u Grčkoj, Ðorđe Mihailović danas slavi 92. rođendan.\nZapaljen automobil službenika turskog konzulata u Solunu\n23. 12. 2019 10:57\nSOLUN - Nepoznati napadači zapalili su automobil službenika turskog konzulata u ponedjeljak rano ujutro u sjevernom grčkom gradu Solunu, saopštio je policijski zvaničnik.\nPredstavljanje potencijala Srpske na sajmu u Solunu\n08. 11. 2019 08:13\nBANJALUKA - Turistička organizacija Republike Srpske predstaviće turističke potencijale Srpske posjetiocima Sajma turizma "Filoksenija" u Solunu, koji će biti održan od danas do nedjelje, 10 novembra.\nStrašan momenat udara groma u centru Soluna\n11. 07. 2019 17:44\nSOLUN - Solun je u Grčkoj takođe bio pogođen strahovitim nevremenom koji je odnio živote na obližnjem Halkidikiju u srijedu uveče.\nZmijanjski vez dopadljiv i Soluncima\n11. 06. 2019 21:04\nSOLUN - Izložba "Svjetsko nematerijalno nasljeđe sa prostora Republike Srpske na UNESCO-ovoj listi", koja je otvorena 3. juna ove godine u izložbenom prostoru opštine grada Soluna, budi veliko interesovanje grčke publike i stručne javnosti.\nBANJALUKA - Izložba fotografija Muzeja savremene umjetnosti Republike Srpske pod nazivom "Realno, simbolično, imaginarno" otvorena je u okviru Dana Republike Srpske u Solunu.


Tuzla: Giprom otvoro vrata za zaposlenje 1.000 radnika u Iraku - AKOS\nHome > Ekonomija > Tuzla: Giprom otvoro vrata za zaposlenje 1.000 radnika u Iraku\nU prostorijama firme „Giprom“ d.o.o. Tuzla u poedjeljak je potpisan joint venture ugovor između ove tuzlanske građevinske kompanije i firmi „IRSI“ d.o.o. Group i „Genat Al-Falah“ iz Iraka, a kojim će se omogućiti zapošljavanje oko hiljadu radnika iz Bosne i Hercegovine do kraja godine, a u narednom periodu i do nekoliko hiljada radnika iz različitih oblasti.\n„Ovim putem pozivamo sve firme sa područja tuzlanske regije ali i Bosne i Hercegovine da u firmu „Giprom“ dostave pregled svojih raspoloživih kapaciteta u opremi, inžinjersko-tehničkom kadru i kvalifikovanoj radnoj snazi. Pored toga, u narednom periodu „Giprom“ će formirati veliki konzorcij zainteresovanih firmi za iračko tržiste koji će biti sastavni dio joint venture ugovora. Također, Vladi TK ćemo ponuditi da se uključi u ovaj veliki projekat kako bi realizacija ovog ugovora dobila na ozbiljnosti, kvalitetu i sigurnosti“, istakao je Salih Šabović, vlasnik građevinske kompanije „Giprom“ d.o.o. Tuzla.


SKGO :: U Kragujevcu održan sastanak Mreže za upravljanje ljudskim resursima\nU Kragujevcu održan sastanak Mreže za upravljanje ljudskim resursima\nTreći sastanak Mreže SKGO za upravljanje ljudskim resursima održan je 28. i 29. novembra u Kragujevcu. Ovom prilikom razmatrane su različite teme vezane za upravljanje ljudskim resursima koja se odnose na pravni okvir za stručno usavršavanje lokalnih službenika koje je predstavila pomoćnica ministra državne uprave i lokalne samouprave Jasmina Benmansur, kao i iskustva iz procesa stručnog usavršavanja državnih službenika o čemu je govorila šefica Centra za stručno usavršavanje Službe za upravljanje kadrovima Vlade Republike Srbije Snežana Antonijević.\nPored navedenog, učesnicima su predstavljena iskustva iz realizacije paketa podrške za opštine i gradove, kao i Model kodeksa ponašanja službenika i nameštenika u lokalnoj samoupravi koji je pripremio SKGO, uz podršku Švajcarske agencije za razvoj i saradnju.\nMreža za upravljanje ljudskim resursima predstavlja mehanizam komunikacije i razmene informacija SKGO sa zaposlenim u gradovima i opštinama koji se bave upravljanjem ljudskim resursima, kao i razmene iskustava i znanja članova Mreže međusobno. Cilj Mreže je unapređenje rada zaposlenih u lokalnoj samoupravi u oblasti upravljanja ljudskim resursima u skladu sa najboljom svetskom praksom.\nOrganizacija sastanka podržana je kroz projekat "Upravljanje ljudskim resursima u lokalnoj samoupravi" koji se realizuje u saradnji Kancelarije Saveta Evrope u Beogradu, Ministarstva državne uprave i lokalne samouprave i Stalne konferencije gradova i opština, a uz finansijsku podršku Saveta Evrope i Delegacije Evropske unije.


Pobeda vladajuće stranke Narendre Modija na izborima u Indiji - Neverovatna Indija\nNaslovna Video Pobeda vladajuće stranke Narendre Modija na izborima u Indiji\nPobeda vladajuće stranke Narendre Modija na izborima u Indiji\nMaratonsko glasanje na parlamentarnim izborima u Indiji završeno je posle više od pet nedelja poslednjom, sedmom fazom, a izlazne ankete predviđaju pobedu vladajuće nacionalističke stranke premijera Narendre Modija i njenih saveznika.\nBrojanje glasova počeće u četvrtak, a rezultati izbora verovatno će biti poznati istog dana.\nRezultati na osnovu izlaznih anketa četiri vodeće televizije pokazuju da će Baratija džanata i njeni saveznici dobiti između 287 i 339 mandata u parlamentu sa 543 mesta, što je znatno više od 272, koliko je potrebno za formiranje vlade.\nPrema tim rezultatima, Kongresna partija i njeni partneri verovatno će dobiti između 122 i 128 mandata.\nRezultati na osnovu izlaznih anketa zasnivaju se na ispitivanju birača za koga su glasali, neposredno po izlasku s biračkog mesta. Dešava se da te procene ne budu tačne\nPrethodni tekstPosle pet nedelja završeni nacionalni izbori u Indiji\nSledeći tekstSlavni indijski matematičar